title: Vecchietta

text: Hänen tunnetuin veistoksensa, "Kristus", on Sienassa, Chiesa dell’ Ospedalessa ja tunnetuin maalaus, "Maarian taivaaseenastuminen", Pienzan katedraalissa.


title: Vecchietta

text: Hänen mukaansa on nimetty Castiglione d'Orcian keskustassa oleva aukio, Piazza il Vecchietta.


title: Marvel: Ultimate Alliance 2

text: Marvel: Ultimate Alliance 2 on Activisionin julkaisema Marvel-universumiin sijoittuva toimintaroolipeli, joka on jatkoa vuoden 2006 pelille "". "Ultimate Alliance 2" julkaistiin usealle alustalle vuonna 2009.


title: Kaunosirkku

text: Kaunosirkku ("Emberiza poliopleura") on itäafrikkalainen varpuslintu. Se elää Etiopiassa, Sudanissa, Somaliassa, Keniassa, Ugandassa ja Tansaniassa.


title: Kiinanvuorisirkku

text: Kiinanvuorisirkku ("Emberiza godlewskii") on aasialainen varpuslintu. Se elää Kiinassa, Mongoliassa, Etelä-Siperiassa, Pohjois-Intiassa ja Myanmarissa.


title: Net Effect

text: Net Effect on julkishallinnon tutkimus- ja konsultointiyritys, joka tekee arviointia, tutkimusta, selvityksiä, valmennusta ja koulutusta. Se kehittää pitkäaikaisten kumppanuuksien kautta poliittishallinnollista päätöksentekoa, julkisen hallinnon organisaatioita ja työyhteisöjä niin Suomessa kuin EU-alueella. Yrityksen asiakkaita ovat mm. eduskunta, ministeriöt, kaupungit, kunnat, järjestöt. Net Effect Oy on valtion yhteishankintayksikön Hanselin sopimustoimittaja palveluissa johdon konsultointi, hanke- ja projektihallinta sekä esimies-ja palveluosaamisen koulutuspalvelut.


title: Net Effect

text: Yritys on perustettu 6.11.1999. Ramboll osti Net Effectin vuonna 2011.


title: Conception

text: Conception voi tarkoittaa ainakin seuraavia:


title: Kalle Määttä (maaherra)

text: Kaarle (Kalle) Nikolai Määttä (1. elokuuta 1900 Oulu – 31. lokakuuta 1985 Oulu) oli kansanedustaja ja Oulun läänin maaherra.


title: Kalle Määttä (maaherra)

text: Vuonna 1918 Määttä osallistui Suomen sisällissotaan valkoisten joukoissa. Hän kirjoitti ylioppilaaksi Oulun lyseosta 1920, ja opiskeli Helsingin yliopistossa valmistuen maatalous- ja metsätieteiden kandidaatiksi vuonna 1927.


title: Kalle Määttä (maaherra)

text: Maalaisliittoa edustanut Määttä valittiin eduskuntaan Oulun läänin vaalipiiristä vuoden 1939 eduskuntavaaleissa. Hän oli eduskunnassa vain yhden kauden eli vuoteen 1945 asti. Määttä valittiin Oulun läänin maaherraksi 1949 ja hän toimi virassa vuoteen 1967 asti.


title: Kiurusirkku

text: Kiurusirkku ("Fringillaria impetuani") on afrikkalainen varpuslintu. Sen elinympäristö käsittää mantereen lounaisen osan Angolan, Botswanan, Lesothon, Namibian, Zimbabwen ja Etelä-Afrikan.


title: Anssi Kelan diskografia

text: Tämä on suomalaisen laulaja-lauluntekijä ja muusikko Anssi Kelan diskografia. Ennen soolouraa hän vaikutti yhtyeessä Pekka ja Susi, joka julkaisi yhden albumin vuonna 1994.


title: Anssi Kelan diskografia

text: Joulukuussa 2010 Kela lanseerasi yhteistyössä Equal Dreams -palvelun kanssa Musiikkipuoti-verkkokaupan, jossa myytiin muun muassa Kelan ennenjulkaisemattomia kappaleita ja demoja.


title: Violette Leduc

text: Violette Leduc (7. huhtikuuta 1907 – 28. toukokuuta 1972) oli ranskalainen kirjailija.


title: Violette Leduc

text: Leduc syntyi Arrasissa palvelustytön aviottomaksi lapseksi. Hän kärsi suurimman osan lapsuudestaan huonosta itsetunnosta, mitä hänen äitinsä vihamielisyys ja ylisuojelevaisuus pahensivat.


title: Violette Leduc

text: Vuonna 1932 Leduc tapasi Maurice Sachsin ja Simone de Beauvoirin, jotka kannustivat häntä kirjoittamaan. Hänen ensimmäinen kirjansa "L'Asphyxie" julkaistiin vuonna 1945. Leducin tunnetuin kirja "La Bâtarde" julkaistiin vuonna 1964 ja siitä tuli nopeasti bestseller.


title: Violette Leduc

text: Vuonna 2013 Martin Provost ohjasi elämäkertaelokuvan Violette Leducista nimellä "Violette".


title: Kultakulmasirkku

text: Kultakulmasirkku ("Schoeniclus chrysophrys") on itäaasialainen varpuslintu. Sen pesimäalueet sijaitsevat Itä-Siperiassa. Muuttomatkoilla sitä tavataan muun muassa Mongoliassa, Japanissa, Kiinassa ja Korean niemimaalla.


title: Kultarintasirkku

text: Kultarintasirkku ("Fringillaria flaviventris") on afrikkalainen varpuslintu. Sen laaja elinympäristö käsittää Saharan eteläpuolisen Afrikan, mutta se puuttuu päiväntasaajan sademetsävyöhykkeeltä. Kultarintasirkku kasvaa 16 cm pitkäksi. Koiraalla on mustavalkokirjava pää; naaras on himmeämpi. Sillä on aaltoileva lentotapa ja laskeutuessaan se näpäyttää tyypillisesti pyrstöään. Ravinto sisältää siemeniä ja hyönteisiä, joita kultarintasirkku etsii maasta. Pesimäajan ulkopuolella laji liittyy muiden sirkkujen ja hemppojen muodostamiin sekaparviin. Ruohosta ja juurista valmistettu kuppimainen pesä on rakennettu pensaan tai puun tyvelle lähelle maata.


title: A Blueprint of the World

text: A Blueprint of the World on yhdysvaltalaisen progressiivisen rockyhtyeen Enchantin debyyttialbumi.


title: Singlet 2000–2010

text: Singlet 2000–2010 on Anssi Kelan 24. maaliskuuta 2010 julkaistu ensimmäinen kokoelma-albumi. Kokoelma sisältää kaikki singlet ”Mikan faijan BMW:stä” ”Kaivokseen”. Levyllä on myös mukana kaksi uutta kappaletta: ”Vanha biisi” ja ”Nolla”. Kokoelman toisella CD:llä on helmikuun 2010 alussa Viking Isabellalla äänitetty livelevy "Elossa ruotsinlaivalla".


title: Singlet 2000–2010

text: Albumi debytoi Suomen virallisen listan sijalla 21.


title: Rovaniemen kaupunginkirjasto

text:
Rovaniemen kaupunginkirjasto, joka on samalla alueellista kehittämistehtävää hoitava kirjasto, toimii Rovaniemellä viidessä eri toimipisteessä.
Lisäksi kirjastolla on kaksi kirjastoautoa.


title: Rovaniemen kaupunginkirjasto

text: Rovaniemen kirjasto perustettiin 9. huhtikuuta 1860. Kirjaston nimi oli Rovaniemen pitäjänkirjasto. Vuonna 1911 kirjasto järjestettiin uudelleen ja se sai uudet säännöt ja uuden nimen: kirjaston nimeksi tuli Rovaniemen pitäjän kansankirjasto. Kun Rovaniemen kauppala ja maalaiskunta erosivat vuonna 1928 omiksi kunnikseen, kirjasto jakautui kahdeksi kantakirjastoksi (Rovaniemen kauppalankirjastoksi ja Rovaniemen maalaiskunnan kirjastoksi).


title: Rovaniemen kaupunginkirjasto

text: 1960-luvulla Rovaniemen kaupunki panosti kirjastoon, jotta kirjasto täyttäisi maakuntakirjastovaatimukset. Vuoden 1961 lopussa kaupunginvaltuusto perusti kirjastoon uusia virkoja. Vuoden 1962 keväällä valtuusto hyväksyi Alvar Aallon suunnitelman uudeksi kirjastorakennukseksi.


title: Rovaniemen kaupunginkirjasto

text: Kaupunginkirjasto sai vuonna 1960 maakuntakirjasto-oikeudet.


title: Rovaniemen kaupunginkirjasto

text: Rovaniemen kaupunginkirjasto voitti pohjoismaisen kirjastopalkinnon vuonna 1988. Palkinto myönnettiin aktiivisuudesta pohjoismaisessa kirjastotyössä ja hyvästä pohjoiskalottikokoelmasta.


title: Rovaniemen kaupunginkirjasto

text: Saamelainen erikoiskirjasto perustettiin vuonna 1990 ja se toimii osana Rovaniemen kaupunginkirjastoa.


title: Rovaniemen kaupunginkirjasto

text: Rovaniemen kaupunki ja maalaiskunta yhdistyivät vuonna 2006 ja samalla yhdistyivät myös kaupunginkirjasto ja maalaiskunnan kirjasto.


title: Rovaniemen kaupunginkirjasto

text: Kaupunginkirjaston tehtävä maakuntakirjastona muuttui alueellista kehittämistehtävää hoitavaksi kirjastoksi vuoden 2018 alussa.


title: Paragon (kuitti)

text: Paragon on itsejäljentävä kuittilomake, joka yleisimmin kirjoitetaan käsin. Kuittiin yksilöidään ostetut tuotteet ja asiakas. Paragon-kuittivihkoja voi ostaa kirjakaupoista ja niitä valmistaa Suomessa ainakin Editan kirjapaino.


title: Paragon (kuitti)

text: Itsekopiovan kuitin (Paragon Black Leaf Check Book) kehitti Kanadassa John Carter, joka patentoi keksintönsä vuonna 1882 (patentti numero CA 14182). Kuittivihkoa alkoi samana vuonna valmistaa Grip Printing & Publishing Company ja se sai heti suuren suosion. Euroopassa valmistuksen aloitti ensimmäisenä brittiläinen Paragon Check Book Co., joka perustettiin vuonna 1886 Lontoossa.


title: Paragon (kuitti)

text: Vuodesta 1909 alkaen Suomessa Paragon-kuittien valmistamisen yksinoikeus oli kirjapaino Oy Weilin + Göös Ab:lla.


title: Jättimuntjakki

text: Jättimuntjakki ("Muntiacus vuquangensis") on äärimmäisen uhanalainen keskikokoinen hirvieläin, joka löydettiin Vietnamin ja Laosin rajalla kasvavasta Truong Sonin vuoriston sademetsästä vuonna 1994. Retkikunta oli kartoittamassa vasta löydetyn saolan levinneisyyttä, kun se löysi toisenkin uuden lajin. Jättimuntjakki muistuttaa tavallista muntjakkia, mutta on sitä kookkaampi. Vu Quangin luonnonsuojelualuetta on vahvistettu jättimuntjakin ja saolan suojelemiseksi.


title: Jättimuntjakki

text: Jättimuntjakkia tavataan ainoastaan Annamin ylänköalueelta ja sitä ympäröiviltä kukkuloilta Vietnamin ja Laosin rajalla. Kambodžassa ei ole nähty eläviä yksilöitä, mutta eläimen pääkalloja ja sarvia on tavattu myynnissä toreilla. Lajia uhkaa salametsästys.


title: Remy Zero

text: Remy Zero on alabamalainen rockyhtye, joka toimi vuosina 1989–2003. Yhtyeen perustivat Cinjun Tate (laulu ja kitara), Shelby Tate (laulu, koskettimet ja kitara), Gregory Slay (rummut), Cedric Lemoyne (basso) ja Jeffrey Cain (kitara). Ennen kuin Remy Zero oli tehnyt yhtään täysimittaista albumia, Radiohead löysi heidän demonsa ja kutsui yhtyeen esiintymään "The Bends" -albuminsa kiertueelle. Tämän jälkeen Remy Zero muutti Alabamasta Los Angelesiin, jossa he tekivät esikoisalbuminsa "Remy Zero" (1996). Se ei kuitenkaan menestynyt kovinkaan hyvin. Sen jälkeen ilmestyivät albumit "Villa Elaine" (1998) ja "The Golden Hum" (2001), kunnes yhtye hajosi vuonna 2003.


title: Remy Zero

text: Remy Zeron rumpali Gregory Slay menehtyi kystiseen fibroosiin 1. tammikuuta 2010, ja yhtye järjesti hänen muistokseen muutamia konsertteja ensimmäistä kertaa kahdeksaan vuoteen. Syksyllä julkaistiin myös EP-levy "Remy Zero".


title: Remy Zero

text: Remy Zeron kappaletta ”Save Me” käytettiin "Smallville"-televisiosarjan tunnusmusiikkina. Yhtye myös esiintyi sarjan ensimmäisen tuotantokauden päätösjaksossa.


title: Mantšuriansirkku

text: Mantšuriansirkku ("Schoeniclus tristrami") on itäaasialainen varpuslintu. Sen elinympäristö käsittää Venäjän Kaukoidän, Mongolian, Kiinan, Korean, Japanin, Indokiinan ja Myanmarin.


title: Pygathrix cinerea

text: Pygathrix cinerea on Vietnamissa tavattava harvinainen lehtiapinoiden sukuun kuuluva apinalaji. Aiemmin sitä pidettiin herttua-apinan alalajina "Pygathrix nemaeus cinerea". Lajia uhkaavat metsien hakkuut, metsästys perinnerohtojen valmistukseen ja pyydystys lemmikeiksi.


title: Pygathrix cinerea

text: "Pygathrix cinereaa" tavataan ikivihreissä ja lehtimetsissä Quảng Namin, Quảng Ngãin, Bình Địnhin, Kon Tumin ja Gia Lain maakunnissa Keski-Vietnamissa. Se syö enimmäkseen lehtiä, mutta myös silmuja, hedelmiä, kukkia ja siemeniä.


Jääkiekon maailmanmestaruuskilpailut 1978 pelattiin Prahassa. B-sarja pelattiin Belgradissa ja C-sarja Las Palmasissa. A-sarjassa pelattiin edelleen siten, että yksinkertaisen sarjan lisäksi neljä parasta jatkoivat mitalisarjassa muiden jatkaessa kamppailua sarjassa säilymisestä. Alkusarjan sarjapisteet säilyivät mukana loppusarjaan.


title: Jääkiekon maailmanmestaruuskilpailut 1978

text: Suomi aloitti kisat loistavasti nousten kolmen maalin takaa-ajo asemasta voittoon Kanadaa vastaan. Lopulta Suomi kuitenkin sijoittui seitsemänneksi säilyttäen vaivoin sarjapaikkansa. Kanada nousi pronssille ja Ruotsi jäi ensimmäisen kerran kymmeneen vuoteen ilman mitalia. Maailmanmestaruus jäi viimeisen kamppailun varaan. Neuvostoliitto tarvitsi Tšekkoslovakiasta kahden maalin voiton ja peli päättyikin lopulta Neuvostoliiton 3–1 voittoon.


text: Fair-play joukkueena palkittiin Suomi.


text: "loppusarjan ottelut" kursivoitu. Viimeisessä sarakkeessa alkusarjan pisteet. Itä-Saksa putosi B-sarjaan.


text: Puola nousi A-sarjaan. Italia ja Jugoslavia putosivat C-sarjaan.


text: Alankomaat, Itävalta, Tanska ja Kiina nousivat B-sarjaan.


title: Dance Love Pop

text: Dance Love Pop on ruotsalaisen Idol-voittaja Agnes Carlssonin kolmas studioalbumi. Albumi julkaistiin Ruotsissa 29. lokakuuta 2008 ja se sisältää kokonaisuudessaan kymmenen raitaa. Albumilta on julkaistu kaksi singleä, "On and On" ja "Release Me". Huhtikuun ensimmäisenä päivänä vuonna 2009 albumista julkaistiin deluxe-versio "Dance Love Pop: The Love Love Love Edition", mikä sisälsi samat raidat kuin "Dance Love Pop", sekä uuden laulun "Love Love Love", remixejä ja albumin singlejen musiikkivideot.


title: Dance Love Pop

text: 13. syyskuuta 2008 radiojuontaja Kaj Kindvall ilmoitti, että albumin nimi olisi "Dance Love Pop", minkä vahvisti myöhemmin Roxy Recordings.


title: Dance Love Pop

text: "Release Me" oli albumin viimeinen äänitetty laulu, koska levy-yhtiön mielestä albumi tarvitsi vielä yhden laulun. Se valittiin ensimmäiseksi singleksi kaikkialla muualla paitsi Ruotsissa ja Alankomaissa, missä "On and On" oli ensimmäinen single. "Release Me" -laulusta tuli albumin suosituin ja parhaiten myyty single. Sitä myytiin yli 400 000 kappaletta.


title: Dance Love Pop

text: Albumin kansainväliseen versioon on lisätty kolme uutta laulua, "You Rain", "Secret Love" ja "If I Could Build My Whole World Around You".


title: Näkinruohot

text: Näkinruohot ("Najas") on kilpukkakasveihin kuuluva vesikasvisuku. Näkinruohot ovat yksivuotisia, hentovartisia, monihaaraisia uposkasveja. Aiemmin näkinruohot on luokiteltu omaan heimoonsa näkinruohokasveihin ("Najadaceae").


title: Näkinruohot

text: Kaikkiaan suvussa on noin 40 lajia. Suomessa kasvaa kolme näkinruoholajia, joista hentonäkinruoho on maailmanlaajuisestikin äärimmäisen harvinainen. Kaikki lajit ovat maassa harvinaisia ja ne kasvavat yleensä neutraalivetisissä järvissä sekä myös murtovedessä.Akvaariokasvina viljeltyjä näkinruohoja:


title: Brooks Orpik

text: Richard Brooks Orpik (s. 26. syyskuuta 1980 San Francisco, Kalifornia, Yhdysvallat) on yhdysvaltalainen jääkiekkoilija, joka pelaa puolustajana NHL-joukkue Washington Capitalsissa. Fyysisestä pelityylistään tunnettu Orpik on yksi NHL:n eniten taklaavista pelaajista. Orpik kaksinkertainen Stanley Cup -mestari.


title: Brooks Orpik

text: Orpik pelasi vuosina 1998–2001 kolme kautta Boston Collegen yliopistojoukkueessa ja saavutti kansallisen NCAA-mestaruuden vuonna 2001.


title: Brooks Orpik

text: Pittsburgh Penguins varasi Orpikin NHL:ään ensimmäisellä kierroksella numerolla 18. Hän aloitti ammattilaisuransa Pittsburghin AHL-farmijoukkueessa Wilkes-Barre/Scranton Penguinsissä kaudella 2001–2002. NHL-debyyttinsä hän teki kaudella ja nousi seuraavalla kaudella vakinaisesti Pittsburghin kokoonpanoon.


title: Brooks Orpik

text: Kaudella Orpik pelasi 79 runkosarjaottelussa ja kaikissa 24 pudotuspeliottelussa, kun Pittsburgh saavutti Stanley Cup -mestaruuden. Vuotta aiemmin Pittsburgh oli loppuotteluissa häviävänä osapuolena.


title: Brooks Orpik

text: Orpik siirtyi Washington Capitalsiin kaudelle . Kauden päätteeksi hän voitti Washingtonin kanssa Stanley Cupin. Kauden jälkeen Washington kauppasi Orpikin ja Philipp Grubauerin varausvuoroa vastaan Colorado Avalancheen. Colorado Avalanche osti kuitenkin Orpikin sopimuksen ulos ja hän palasi heti heinäkuussa takaisin Washingtoniin vuoden mittaisella sopimuksella.


title: Brooks Orpik

text: Orpik kuului Yhdysvaltain maajoukkueen kokoonpanoon vuoden 2006 MM-kilpailuissa ja vuoden 2010 talviolympialaisissa.


title: Brooks Orpik

text: Myös Orpikin nuorempi veli Andrew on jääkiekkoilija.


title: Brooks Orpik

text: Orpik nimettiin Brooksiksi Herb Brooksin mukaan. Hän syntyi seitsemän kuukautta vuoden 1980 talviolympialaisten niin sanotun Miracle on Ice -ottelun jälkeen, jossa Brooksin valmentama Yhdysvallat voitti Neuvostoliiton. Myöhemmin Brooks toimi Pittsburgh Penguinsin kykyjenetsijänä, kun joukkue varasi Orpikin vuonna 2000.


title: Robert Z. Leonard

text: Robert Z. Leonard (7. lokakuuta 1889 Chicago, Illinois – 27. elokuuta 1968 Beverly Hills, Kalifornia) oli yhdysvaltalainen elokuvaohjaaja.


title: Robert Z. Leonard

text: Leonard oli kahdesti Oscar-ehdokkaana. Ensimmäisen ehdokkuutensa hän sai elokuvasta "Eronneita" (1930) ja toisen elokuvasta "Ziegfeld, naisten kuningas" (1936). Leonardin muihin elokuviin kuuluu muun muassa "Salainen sydän" (1946). Hän on saanut tähden Hollywood Walk of Famelle.


title: Robert Leonard

text: Robert Leonard voi tarkoittaa seuraavia:


title: Jonathan Franzen

text: Jonathan Franzen (s. 17. elokuuta 1959 Chicago, Illinois) on yhdysvaltalainen kirjailija.


title: Jonathan Franzen

text: Franzenin esikoisteos "The Twenty-Seventh City" julkaistiin vuonna 1988. Hänen varsinainen läpimurtonsa tapahtui vuonna 2001 palkitulla arvostelu- ja myyntimenestyksellä "Muutoksia".


title: Jonathan Franzen

text: Franzen syntyi Chicagossa ja kasvoi St. Louisin lähiössä. Hän asuu New Yorkissa ja Kalifornian Santa Cruzissa. Hänellä on isänsä puolelta ruotsalaiset sukujuuret Linköpingistä. Franzen kirjoittaa novelleja "The New Yorker" -lehteen.


title: Jonathan Franzen

text: "Vapauden" ilmestyessä 2010 "Time"-lehti teki Franzenista kansijutun. "Timessa" kirjailija on kansiaiheena harvinainen – edellinen kerta oli vuonna 2000, jolloin aiheena oli Stephen King.


title: Sharkwater

text: Sharkwater on vuonna 2006 valmistunut haista kertova dokumenttielokuva, jonka on ohjannut Rob Stewart. Se on palkittu yli 22 kansainvälisellä palkinnolla.


title: Sharkwater

text:
Elokuva kertoo haiden todellisesta luonteesta ja niiden tärkeydestä luonnon ekosysteemissä. Pinnalle on nostettu ensimmäistä kertaa suuren yleisön tietoon hainkalastuksen katastrofaaliset seuraukset. Arviolta 90 prosenttia haikannasta on tapettu viimeisen 50 vuoden aikana. Haineväkeittoa pidetään suurena herkkuna etenkin Aasian maissa. Tästä johtuva käsistä karannut salakalastus, jota Aasian mafia pitää tiukassa otteessaan, on vähentänyt haikantaa katastrofaalisesti. Hait pyydystetään, niiltä leikataan elävänä evät pois ja ne heitetään takaisin mereen tuskaiseen kuolemaan.
Elokuva on myös hätähuuto koko kalastusbisnestä vastaan. Kulutus ja pyydystys eivät ole tasapainossa. Syynä tähän on muun muassa pitkäsiimakalastus, joihin tarttuu päivittäin tuhansia haikaloja, delfiinejä, valaita ja kilpikonnia. Luonnonsuojelujärjestöjen on hyvin vaikea taistella merten suojelemisen puolesta, sillä Aasian maat ovat hyvin korruptoituneita sekä mafian lahjonnan vaikutuksen alaisia.


title: On and On

text: "On and On" on ruotsalaisen Agnes Carlssonin ""Dance Love Pop"" -albumin ensimmäinen single. Laulu julkaistiin Ruotsissa radioasemilla ja digitaalisessa myynnissä 11. elokuuta 2008. "On and On" on Anders Hanssonin kirjoittama ja Roxy Recordingsin julkaisema laulu ja se julkaistaan Yhdistyneessä kuningaskunnassa 8. maaliskuuta 2010.


title: On and On

text: "On and On" -single julkaistiin Ruotsissa digitaalisesti ja radioasemilla 11. elokuuta, ja samalla viikolla sen listasijoitus oli 47. Kuusi viikkoa myöhemmin se oli sijalla 8. mikä oli singlen korkein listasijoitus. "On and On" -singleä ei julkaistu Ruotsissa koskaan fyysisenä singlenä, vain digitaalisena. Siitä huolimatta singleä myytiin 10 000 kappaletta.


title: On and On

text: Sen jälkeen kun single julkaistiin Ruotsissa vuonna 2008, siitä on kuvattu kolme musiikkivideota. Kyseinen musiikkivideo on MSN Videon eniten katsottu video ikinä.


title: Šapkina

text: Šapkina (, myös "Pilvorjaga", Пильворъяга) on Petšoran sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 499 kilometriä, valuma-alueen laajuus 6 570 neliökilometriä ja keskimääräinen virtaama 82 kilometrin päässä joen suusta 582 kuutiometriä sekunnissa.


title: Šapkina

text: Joki saa alkunsa Bolšaja Zemljan vedenjakajan eteläpuolella sijaitsevasta Šapkinskoje-järvestä, virtaa Bolšaja Zemljan tundra-alueen halki kohti lounasta ja laskee Petšoraan Novyi Borin taajamaa vastapäätä.


title: Muntjakit

text: Muntjakit ("Muntiacus") on hirvieläinten suku, johon on löydetty uusia lajeja vielä 1990-luvulla. Ne elävät Kaakkois-Aasiassa. Useimmat suvun jäsenet painavat 15–35 kiloa, mutta suurin laji, jättimuntjakki, voi painaa jopa 50 kiloa.


title: Muntjakit

text: Monet muntjakkilajit tunnetaan puutteellisesti, eikä niiden niiden mahdollisesta uhanalaisuudesta ole tarpeeksi tietoa.


title: Muntjakit

text: "Muntiacus"-suvun muntjakit luokiteltiin aiemmin tupsuhirven ("Elaphodus cephalophus") kanssa yhteiseen muntjakkien ("Muntiacinae") alaheimoon. Nykyisin ne kuitenkin luetaan jalohirvien ("Cervinae") alaheimoon.


title: Muntjakit

text: Vuonna 2005 julkaistun "Mammal species of the World" -teoksen mukaan muntjakkien suvussa on 11 lajia. Luokittelu ja lajimäärä voivat kuitenkin olla eri lähteissä erilaiset.


title: Muntjakit

text: Lajit:


Taitoluistelun neljän maanosan mestaruuskilpailut on Kansainvälisen luisteluliiton (ISU) järjestämä vuosittainen taitoluistelukilpailu. Neljän maanosan kilpailut perustettiin 1999 rinnakkaiseksi kilpailuksi jo vuodesta 1896 järjestetyille Euroopan-mestaruuskilpailuille. Kisoihin voi nimen mukaisesti osallistua kilpailijoita neljältä eri mantereelta: Aasiasta, Afrikasta, Amerikasta ja Oseaniasta. Kilpailtavat sarjat ovat miesten ja naisten yksinluistelu, pariluistelu ja jäätanssi.


title: Italia (provinssi)

text: Italia oli Rooman valtakunnan keskeinen provinssi, joka kattoi koko Apenniinien niemimaan. Nykyisin alueella sijaitsevat Italian tasavalta, San Marino ja Vatikaanivaltio.


title: Italia (provinssi)

text: Tasavallan loppuaikoihin asti Pohjois-Italia muodosti oman provinssinsa Gallia Cisalpinan, jonka raja kulki Rubiconjoen kohdalta. Vuonna 42 eaa. alueet yhdistettiin yhdeksi Italian provinssiksi. Augustus jakoi vuoden 7 eaa. tienoilla provinssin 11 alueeseen.


title: Gaetano Crocco

text: Gaetano Crocco (26. lokakuuta 1877 Napoli – 19. tammikuuta 1968) oli Italian avaruuslentojen pioneeri.


title: Gaetano Crocco

text: Crocco palveli 1898 Italian armeijan teknisissä joukoissa, radiopuolella. Tällöin hän tutustui kapteeni Mauro Morisiin, joka johti alkavia ilmailuasioita. Näiden kahden miehen yhteistyö jatkui kuolemaan asti. Ilmailu oli tuolloin tähystyspalloja, joita testattiin Rooman lähistöllä. Vuonna 1904 Crocco alkoi tehdä kokeiluja ilmalaivoilla. Vuonna 1906 hän oli kehittänyt puolijäykän ilmalaivarakenteen. Samalla Crocco tutki potkureiden siipiprofiileja ja suunnitteli tuulitunnelin.


title: Gaetano Crocco

text: Hän toimi lentotekniikan laitoksen johtajana Rooman Sapienza-yliopistossa ollen tätä kautta mukana Italian lentotekniikan kehityksessä. Toisen maailmansodan ajan Crocco toimi yliopistossa opettajana, jossa johti lentotekniikan laitosta vuodet 1935–1942 ja jälleen 1948–1952, jonka jälkeen Luigi Broglio sai viran.


title: Gaetano Crocco

text: Vuonna 1923 Crocco alkoi tutkia avaruuslentoja, suihkumoottoreita ja rakettiajoaineita.


title: Gaetano Crocco

text: Vuonna 1927 Crocco alkoi kehittää kiinteäajoainerakettia ja vuonna 1929 hän kehitti ensimmäisen nesterakettimoottorinsa. Italia oli tässä vaiheessa rakettitekniikassa yli 10 vuotta perässä Saksaa, Yhdysvaltoja ja Neuvostoliittoa. Vuonna 1932 Crocco alkoi kehittää monopropellantteja, nesteajoainetta, jossa on hapetin ja polttoaine samassa nesteessä. Tässä Italia pääsi hänen toimintansa ansiosta alan kärkimaiden joukkoon.


title: Gaetano Crocco

text: Sodan jälkeen Crocco kehitti rakettitekniikkaa ja valmisteli avaruustekniikkaa. Vuonna 1951 hän perusti Italian rakettiseuran (AIR).


title: Gaetano Crocco

text: Crocco oli avainasemassa, että Italia pystyi laukaisemaan omalta laukaisuasemalta omia satelliittejaan yhdysvaltalaisilla NASAn kautta hankituilla Scout-kantoraketeilla 1960-luvun alusta lähtien.


title: Kissan heisimato

text: Kissan heisimato ("Taenia taeniaeformis, Hydatigera taeniaeformis, Taenia crassicollis, Cysticercus fasciolaris, Strobilocercus fasciolaris") on heisimatoihin kuuluva sisäloinen, jonka pääisäntänä toimivat pieniä jyrsijöitä syövät eläimet, kuten kissa, kettu, kärppä ja ilves. Pääisäntä saa tartunnan syömällä infektoituneen väli-isännän, jona toimivat pienet jyrsijät kuten hiiri, rotta, jänis ja orava. Kissan heisimadot elävät väli-isännän maksassa, pääisännässä ne ovat tarttuneina suoliston, etenkin ohutsuolen, limakalvoon. Kissan heisimatotartunta voidaan hoitaa muun muassa pratsikvantelia tai fenbendatsolia sisältävillä sisäloislääkkeillä.


title: Cát Tiênin kansallispuisto

text: Cát Tiênin kansallispuisto on luonnonsuojelualue Vietnamin eteläosassa, noin 150 kilometriä pohjoiseen Hồ Chí Minhin kaupungista. Puistolla on suojeltu Vietnamin laajin alankoalueiden sademetsäalue. Siellä on tavattu yli 350 lintulajia, 450 perhoslajia ja sata nisäkäslajia, joiden joukossa on elefantteja, kissaeläimiä, apinoita ja harvinaisia sarvikuonoja.


title: Chư Mom Rayn kansallispuisto

text:
Chu Mom Rayn kansallispuisto on luonnonsuojelualue Vietnamin keskiosassa, Kon Tumin maakunnassa, lähellä Kambodžan rajaa. Se on vuoristoista aarniometsää, jossa elää apinoita.
Alueella on nähty myös muntjakkeja, vesipuhveleita ja bantengeja.


Jääkiekon maailmanmestaruuskilpailut 1979 pelattiin Moskovassa ja isäntäjoukkue voitti mestaruuden puhtaalla pelillä. Tšekkoslovakia voitti hopeaa ja Ruotsille lyötiin kaulaan pronssiset mitalit niin MM- kuin EM-kilpailustakin. B-sarjaa isännöi Romanian Galați ja sieltä A-sarjaan nousi Alankomaat. C-sarja pelattiin Barcelonassa.


title: Jääkiekon maailmanmestaruuskilpailut 1979

text: alkusarjoissa pelattu keskinäinen ottelu siirtyi mukana loppusarjan taulukkoon. Puola putosi B-sarjaan.


text: Alankomaat nousi A-sarjaan. Itävalta, Tanska, Unkari ja Kiina putosivat C-sarjaan.


text: Jugoslavia ja Italia nousivat B-sarjaan.


title: Mervyn LeRoy

text: Mervyn LeRoy (15. lokakuuta 1900 San Francisco, Kalifornia – 13. syyskuuta 1987 Beverly Hills, Kalifornia) oli yhdysvaltalainen elokuvaohjaaja ja -tuottaja.


title: Mervyn LeRoy

text: LeRoy oli Oscar-ehdokkaana vuoden 1942 elokuvasta "Sattuma korjaa satoa". Oscar-kunniapalkinnon hän sai vuonna 1945 lyhytelokuvasta "The House I Live In". LeRoy on saanut tähden Hollywood Walk of Famelle.


title: Cúc Phươngin kansallispuisto

text: Cúc Phươngin kansallispuisto on Vietnamin vanhin kansallispuisto. Se on perustettu vuonna 1962. Kansallispuisto sijaitsee Ninh Binhin maakunnassa Đồng Bằng Sông Hồngin alueella. Puistossa elää harvinaisia apinalajeja, kuten tonkininlanguri, sekä karhuja ja leopardeja. Myös alueen kasvillisuus, tuhatvuotiset puut ja kiemurtelevat liaanit, ovat vaikuttavia. Alueen maanalaisissa joissa elää erityinen niihin erikoistunut kalalaji.


title: The Runaways

text: The Runaways (suom. 'karkulaiset') oli 1970-luvulla toiminut yhdysvaltalainen rock-musiikkia esittänyt tyttöbändi. Yhtyeen tunnetuimpia kappaleita ovat ”Cherry Bomb”, ”Queens of Noise”, ”Rock n Roll”, ”Neon Angels (On the Road to Ruin)” ja ”Born to Be Bad”. Yhtye ei pysynyt koossa pitkään, sillä se aloitti vuonna 1975 ja lopetti vuonna 1979.


title: The Runaways

text: Vuonna 1975 kitaristi Joan Jett ja rumpali Sandy West molemmat olivat esittelleet itsensä kuululle tuottaja Kim Fowleylle, joka tutustutti heidät toisiinsa antamalla Jettin puhelinnumeron Westille. Fowleyn avustukselle Jett muodosti The Runaways -yhtyeen yhdessä rumpali Sandy Westin ja basisti Michael Steelen kanssa. Myöhemmin The Banglesin basistina tunnetuksi tullut Steele lähti yhtyeestä varsin pian, mutta siihen liittyivät Cherie Currie laulajaksi, Lita Ford kitaristiksi ja Jackie Fox basistiksi. Tässä ensimmäisen albumin nauhoittaneessa kokoonpanossa Jett soitti rytmikitaraa. Foxin jälkeen bassoa soitti Vicki Blue, joka on nyttemmin ohjannut dokumenttielokuvan yhtyeen jäsenistä nimeltään 'Edgeplay: A film about The Runaways'.


title: The Runaways

text: Yhtenä yhtyeen ajatuksena naisasialiikemäisesti oli olla naisten yhtye, joka vastaa siihen aikaan ainoastaan miesten 'miehittämiä' rock-yhtyeitä. Toisaalta yhtye ikään kuin näytti että 'naapurintyttö', amerikkalaisteinityttö saattoi yhtäkkiä ollakin 'toisellapuolella maailmaa' rajuna ja kapinoivana esiintyjänä.


title: The Runaways

text: Yhtyeen manageri- ja levy-yhtiö-tasolla oli vaikuttamassa manageri-tuottaja Kim Fowley, Mercury Records-levy-yhtiö/ Peermusic-yhtiön johtoa - johtaja Ralph Peer II henkilökohtaisesti jopa studiossa, sekä kiertuemanageri Scott Anderson.


title: The Runaways

text: Yhtye sai levytyssopimuksen Mercury Recordsilta vuonna 1976, ja pian sen jälkeen he julkaisivat esikoisalbuminsa "The Runaways". Yhtye julkaisi vielä studio- ja livealbumin ennen kuin joidenkin jäsenmuutosten myötä (Cherie Currien poistuminen yhtyeestä) Joan Jettistä tuli yhtyeen päälaulaja. Jett oli laulajana kahdella albumilla, ennen kuin yhtye hajosi vuonna 1979.


title: The Runaways

text: The Runaways oli tunnettu Euroopassa ja varsin suosittu yhtye Japanissa, mutta kotimaassaan yhtye saavutti suosiota lähinnä vain länsirannikon punkpiireissä. Joan Jettin on kerrottu sanoneen yhtyeen suosion Japanissa olleen "kuin beatlemanian".


title: The Runaways

text: Yhtye rikkoi aikanaan rajoja ollen ensimmäisiä rock-musiikkia tosissaan soittavia tyttöbändejä, ja herättäen huomiota myös rock-elämäntyylillään ja ulkomuodollaan, esim. Cherie Currien esiintymisasuna olleella vaatetuksella korsetteineen ja sukkanauhaliiveineen seksikaupasta, jota on kuvattu sanomalla "hänen esiintyneen alusvaateisillaan". Esiintymisasut sisälsivät joskus myös glamrock-tyyppisiä kiiltäviä tuonajan televisiosarjan "Wonder Woman" tyyppisiä 'supersankaritar'-asuja ja esiintymistä tai poseerausta, rock-tyyppistä vaatetusta tai tavalliset vaatteet. Musiikissa tuonajan punk-rockin uho ja vihaisuus oli myös uutta nuorten nais-esiintyjien taholta.


title: The Runaways

text: Yhtyeen hajoamisen syiksi on esitetty monia asioita, mutta manageri Kim Fowleyn lausunto yhtyeen 'huonoista väleistä keskenään' on todennäköisesti ollut vaikuttava tekijä. Cherie Currie on kertonut kirjassaan Neon Angel: A Memoir of a Runaway (Neonenkeli: Runawayn muistelmat) omasta huume-ongelmastaan ja raskaasta kiertue-elämästä. On myös sanottu että yhtye oli liikaa 1970-luvun sovinnaiselle amerikkalaisyleisölle avoimesti rocknroll-elämäntyyliä viettävine naispuolisine teineineen, mukaan lukien nuoren amerikkalaisteinitytön Cherie Currien huomiotaherättänyt esiintymisasu korsetteineen ja sukkanauhaliiveineen. Myynti USA:ssa ei yltänyt huippumenestykseen.


title: The Runaways

text: Joan Jett ja Lita Ford ovat menestyneet hyvin rock-musiikin alalla, myiden platina-levyn verran musiikkiaan, Joan Jett parhaiten useammankin rock-menestyskappaleen julkaisijana ja kuuluisuutena. Cherie Currie esiintyi 80-luvulla mm. elokuvassa 'Tyttölaakso' (englanninkielinen nimi 'Foxes') Jodie Fosterin kanssa, ja on levyttänyt musiikkia sisarensa Marie Currien kanssa.


title: The Runaways

text:
Cherie Currien kirjaan "Neon Angel: A Memoir of a Runaway" perustuvassa elokuvassa ja muuallakin yhtyeen 'johdon' tai manageri-henkilöstön on vihjailtu mahdollisesti toimineen svengalimaisesti, eli hyväksikäyttäneen yhtyeen kokemattomuutta musiikkialalla, ja esim. laittaneen yhtyeen liian koville kiertueineen.
Maaliskuussa 2010 ilmestyi Floria Sigismondin käsikirjoittama ja ohjaama elokuvaversio yhtyeen tarinasta. "The Runaways" -elokuvan pääosia esittävät Kristen Stewart, Dakota Fanning, Stella Maeve, Scout Taylor-Compton ja Michael Shannon. Alia Shawkat soittaa yhtyeen basistina, fiktiivistä roolia nimeltä Robin. Elokuvan soundtrackilla on useita The Runawaysin kappaleita.


title: The Runaways

text: The Runawaysista on myös ilmestynyt elokuvia aiemminkin. Vuonna 2005 'Edgeplay: A film about The Runaways' dokumenttielokuva yhtyeen jäsenistä, jonka ohjaajana oli entinen Runaways basisti Victory Tischler-Blue (Vicki Blue). Joan Jettiä ei näy filmin haastatteluissa, hänen kieltäydyttyään osallistumasta kyseiseen elokuvaan.


title: The Runaways

text: Vuonna 1984 julkaistiin 'Du-beat-e-o' (myös nimellä: 'We're All Crazy Now'), elokuva The Runaways-yhtyeeseen liittyen, mutta jossa yhtyeestä on mukana jostain syystä ainoastaan Joan Jett.


title: Release Me

text: "Release Me" on ruotsalaisen Agnes Carlssonin kolmannelta studioalbumilta "Dance Love Pop" julkaistu single. Singlen ovat kirjoittaneet Agnes Carlsson, Anders Hansson ja Sharon Vaughn. Single julkaistiin Ruotsissa albumin singleistä toisena ja kansainvälisesti Agnesin debyyttisinglenä.


title: Release Me

text: BBC:n "listablogi" sanoi, että ""75% siitä, miksi tämä laulu on niin hyvä, johtuu upeista syöksyvistä harmonioista. Se ei ole pois Agnesin laulutaidoista, hänen hunajainen kähinänsä yhdessä syntetisaattori-disco-taustanauhojen kanssa ei vain ole kovin uusi tyyli.


title: Release Me

text: "Release Me" -musiikkivideo julkaistiin samana päivänä kuin laulu tuli myyntiin Ruotsissa. Videon ohjasi Anders Rune, joka ohjasi myös Agnesin "On and On" -musiikkivideon.


title: Release Me

text: Musiikkivideolla oli iso vaikutus Yhdistyneessä kuningaskunnassa, missä laulu alkoi soida televisiossa ja radiossa jo helmikuussa 2009, lähes neljä kuukautta laulun julkaisemista aiemmin. Musiikkivideota näytettiin usein myös muissakin osissa Eurooppaa "viikon lauluna" ja "kuukauden artistina".


title: Thomas Abel Brimage Spratt

text: Thomas Abel Brimage Spratt (s. 11. toukokuuta 1811 East Teignmouth – 12. maaliskuuta 1888 Tunbridge Wells) oli englantilainen vara-amiraali (), geologi ja hydrografi.


title: Thomas Abel Brimage Spratt

text: Spratt aloitti Ison-Britannian merivoimissa kesäkuussa 1827, ja 15. lokakuuta 1841 hänestä tuli luutnantti. Komentajakapteeniksi Spratt yleni 5. maaliskuuta 1849 ja 21. huhtikuuta 1851 hän aloitti komentajakapteenina HMS Spitfire -aluksella Välimerellä. Vuonna 1854, Krimin sodan aikana, hän oli komentajakapteenina Spitfirellä Mustallamerellä. Sprattista tuli Spitfiren kommodori 3. tammikuuta 1855. Hänestä tuli 7. tammikuuta 1856 HMS Medinan kommodori. Spratt jäi eläkkeelle 1. huhtikuuta 1870.


title: Dirk Bauermann

text: Dirk Bauermann (s. 10. joulukuuta 1957 Oberhausen) on saksalainen koripallovalmentaja.


title: Dirk Bauermann

text: Bauermann pelasi koripalloa aluesarjoissa BBC Krefeldin joukkueessa vuosina 1975–1981. Vuonna 1982 hän aloitti valmentamaan Krefeldin juniorijoukkueita. Tämän jälkeen Bauermann siirtyi apuvalmentajaksi Kalifornian valtionyliopistoon, jossa hän toimi kahden kauden ajan. Sen jälkeen hän muutti takaisin Saksaan ja siirtyi Bayer Giants Leverkusenin apuvalmentajaksi.


title: Dirk Bauermann

text: Bauermann aloitti päävalmentajana kotimaansa Bayer Giants Leverkusenissa. Hän voitti joukkueensa kanssa seitsemän Saksan mestaruutta, jonka jälkeen hän siirtyi alankomaalaiseen Base Oostendeen. Bauermannin seuraava seura oli Dafni BC, josta hän lähti seurapresidentin uhattua häntä aseella. Vuonna 2001 hän siirtyi Brose Basketsiin, jossa hän voitti uudestaan Saksan mestaruuden. Vuodesta 2003 lähtien Bauermann on toiminut Saksan koripallomaajoukkueen päävalmentajana. Vuoden 2005 EM-kisoissa hän valmensi joukkueensa hopealle. Kesällä 2010 Bauermann aloitti myös FC Bayern Münchenin päävalmentajana.


title: Luikat

text: Luikat ("Eleocharis") on kasvisuku sarakasvien heimossa. Suvun taksonomia on aiemmin vaihdellut. Carl von Linnén aikaisessa luokittelussa luikat olivat kaislojen ("Scirpus") suvussa. Harjasluikat ("Isolepis") ja tupasluikat ("Trichophorum") eivät kuulu luikkiin, vaan ovat luikkien tavoin omia sukujaan sarakasvien heimossa.


title: Luikat

text: Luikat ovat monivuotisia ja kasvavat kosteilla paikoilla tai vedessä. Kasvit ovat tyypillisesti vihreiden liereiden varsien muodostamia tuppaita. Kukintona on pieni monikukkainen latvatähkä.


title: Luikat

text:
Suomessa kasvaa kuusi luikkalajia, jotka ovat osittain hankalasti toisistaan erotettavia. Rantaluikka on niistä yleisin ja mutaluikka toiseksi yleisin.
Kastanjaluikka eli vesikastanja on ravintokasvi, jonka mukuloita syödään erityisesti Aasiassa. Joitain yllä mainittuja luikkalajeja käytetään akvaariokasveina.


title: Tram Chimin kansallispuisto

text: Tram Chimin kansallispuisto eli Tram Chinhin kansallispuisto on luonnonsuojelualue Vietnamissa, aikaisemmalta nimeltään Tam Nongin lintujensuojelualue. Se kattaa jäänteen Mekongin suiston tulvaniityistä ja ruovikoista, jotka ovat kadonneet tehokkaan tulvansuojeluohjelman myötä. Alueella suojellaan kahlaajalintuja, etenkin saruskurkia. Puistossa elää myös muita maailmassa uhanalaisia lintulajeja.


title: Agnes (albumi)

text: Agnes on Ruotsin Idol-kilpailun vuonna 2005 voittaneen Agnes Carlssonin tuplaplatinaa myynyt debyyttialbumi. Albumi julkaistiin 19. joulukuuta 2005 ja se oli Ruotsin albumilistan sijalla yksi kahden viikon ajan. Albumin ensimmäinen single "Right Here, Right Now (My Heart Belongs To You)" oli Ruotsin singlelistan kärjessä kuusi viikkoa. Toinen albumilta julkaistu single "Stranded" ei menestynyt yhtä hyvin kuin debyyttisingle - se sijoittui albumilistan sijalle 27.


Right Here, Right Now (My Heart Belongs to You) on Agnes Carlssonin debyyttialbumin "Agnes" ensimmäinen single, joka oli Ruotsissa listaykkösenä kuuden viikon ajan. Myöhemmin Raffaëla Paton, Alankomaiden vuoden 2006 Idols-kilpailun voittaja teki laulusta cover-version. Kappale on myös mukana vuonna 2006 julkaistussa ruotsinkielisessä Staraoke -pelissä.


title: Kaninin niemimaa

text: Kaninin niemimaa () on niemimaa Nenetsian autonomisessa piirikunnassa Venäjällä. Se erottaa Vienanmeren pohjoisosan Barentsinmeren Tšošanlahdesta. Niemimaan pinta-ala on noin 10 500 neliökilometriä.


title: Kaninin niemimaa

text: Suurin osa Kaninin niemimaasta on alavaa soista tundraa. Leveässä pohjoisosassa sijaitsee 242 metriä korkea liuskekiviharjanne Kanin Kamen. Luoteessa niemimaa päättyy Kanin Nos -niemeen.


title: Kaninin niemimaa

text: Seudun kanta-asukkaita ovat poronhoitoa harjoittavat nenetsit. Rannikolla harjoitetaan kalastusta ja metsästystä.


title: Love Love Love

text:
"Love Love Love" on Agnes Carlssonin ""Dance Love Pop"" -albumin "Love Love Love Edition" -julkaisun kolmas single.
Laulu oli 6. maaliskuuta 2009 Ruotsin singlelistan sijalla 28 ja kohosi sitten seuraavalla viikolla sijalle 4, mikä olikin sen korkein sijoitus, ennen kuin se putosi sijalle 11, 16, 18, 26 ja 34.


title: Lê-dynastia

text: Lê-dynastia oli nykyistä Vietnamia vuosina 1428–1527 ja 1533–1776 hallinnut kuningassuku. Se nousi valtaan kiinalaisten Ming-dynastian halitessa maata. Dynastian perustaja, varakas maanomistaja Lê Lợi johti yli kymmenen vuoden ajan sissisotaa. Kiinalaiset antautuivat vietnamilaisille 1428. Lê Lợi perusti jälkimmäisen Lê-dynastian ja otti keisarinimekseen Lê Thái Tổn. Maan nimeksi tuli jälleen Đại Việt ja pääkaupungiksi Thăng Long, eli nykyinen Hanoi.


title: Lê-dynastia

text: Lê-dynastian valtannoususta alkoi jälleenrakennuksen aika, vietnamilaisten omat tavat otettiin käyttöön ja hallintovirkamiesten nimityksen perusteeksi määriteltiin saavutukset eikä sosiaalinen tai perhetausta.


title: Lê-dynastia

text: Lê Thái Tổn kuoli oltuaan kuninkaana vain viisi vuotta. Hänen pojanpoikansa Lê Thánh Tông hallitsi melkein neljä vuosikymmentä 1400-luvun loppupuolella, ja kansakunta kukoisti. Lê Thánh Tông uusi lainsäädännön, maanviljelyä kehitettiin, kansakunnan hyviä käytöstapoja ja moraalia korostettiin. Myös valtakunta laajeni Laosia vastaan tehdylla sotaretkellä. Vuonna 1471 keisarin johdolla hyökättiin Champa-valtakuntaan ja keskinen Vietnam valloitettiin. Champan tuhoamisen jälkeen Vietnam pääsi käsiksi vuoristoalueiden tuotteisiin kuten mausteisiin, norsunluuhun ja jalopuihin, joilla oli kysyntää ulkomailla. Lê Thánh Tông keskittyi verottamaan kauppaa ja saattoi siten keventää talonpoikien verotusta. Valloitettujen alueiden paikallisia päälliköitä käytettiin alueviranomaisina. Lê Thánh Tôngista tulikin erittän suosittu kuningas.


title: Lê-dynastia

text: Lê Thánh Tông kuoli vuonna 1497. 1500-luvulla Lê-dynastian keisarit hallitsivat huonommalla menestyksellä, ja maa jakaantui yli kahdeksi sadaksi vuodeksi sisällissotaan ja vallantaisteluihin eri perheiden välillä. Tänä aikana Lê-dynastian keisarit olivat vain nimellisiä hallitsijoita sotapäälliköiden todellisuudessa hallitessa maata. Mạc-dynastia oli vallassa 1527–1533, ja osassa maata aina vuoteen 1592 asti. Muodollinenkin valta Lê-dynastialta vietiin Vietnamin sisällissodassa vuosina 1772–1802, kun Tây Sơn -dynastia nousi valtaan.


title: Pauliina Parhiala

text: Pauliina Parhiala (o.s Arola, s. 1973 Tampere) työskentelee kansainvälisessa ACT Alliancessa, Genevessä järjestön johtajana. Aikaisemmin hän on johtanut järjestön humanitaarista apua, kehitysyhteistyötä ja vaikuttamistoimintaa. ACT Alliance on kansainvälinen organisaatio, jolla on lähes 150 jäsenjärjestöä ja joka toimii 140 maassa. Parhiala aiemmin toiminut mm. Kirkon Ulkomaanavun vt. toiminnanjohtajana, Kirkon Ulkomaanavun kansainvälisen työn johtajana ja Crisis Management Initiative ry:n toiminnanjohtajana. Lisäksi hän on työskennellyt tutkijana Helsingin yliopistossa, lehtorina Humanistisessa ammattikorkeakoulussa, projektipäällikkönä Eurooppalainen Suomi ry:ssä ja pääsihteerinä Suomen Nuorisoyhteistyö – Allianssi ry:ssä.


title: Pauliina Parhiala

text: Parhialalla on ollut lukuisia luottamustoimia suomalaisessa ja kansainvälisessä kansalaistoiminnassa - ml. puheenjohtajuus Euroopan Nuorisofoorumissa ja varapuheenjohtajuus eurooppalaisten rauhanrakennusjärjestöjen kattojärjestössä EPLOssa. Aiemmin hän on ollut myös Luterilaisen Maailmanliiton Maailmanpalvelun  pysyvän komitean jäsen sekä kehityspoliittisen EU-lobby APRODEVin  puheenjohtaja. Hän toiminut myös mm. Suomen Setlementtiliitto ry:n ja Nuorten Akatemian hallitusten puheenjohtajana. Hän on Suomen Keskustan jäsen.


title: Pauliina Parhiala

text: Parhiala on koulutukseltaan filosofian maisteri, opettaja ja työnohjaaja. Hän on naimisissa Keijo Parhialan kanssa ja hänellä on kaksi lasta. Pauliina Parhiala asuu Challexin kylässä, Ranskassa.


title: Estadio de Anoeta

text: Estadio Municipal de Anoeta on urheilustadion Donostia-San Sebastiánissa Espanjassa.


title: Estadio de Anoeta

text: Anoetan stadionia käytetään pääasiassa jalkapallo-otteluihin, ja se toimii Real Sociedadin kotistadionina. Myös ranskalaiset rugbyseurat Biarritz Olympique ja Aviron Bayonnais ovat pelanneet sillä ajoittain otteluitaan. Stadionilla on järjestetty myös konsertteja.


title: Estadio de Anoeta

text: Anoetan rakennustyöt alkoivat vuonna 1990, ja sen kustannukset olivat 21 miljoonaa euroa. Stadion avattiin 29. heinäkuuta 1993 yleisurheilun nuorten EM-kilpailuilla. Ensimmäinen jalkapallo-ottelu pelattiin 13. elokuuta 1993 Real Sociedadin ja Real Madridin välillä. Valmistuessaan stadionilla oli noin 29 000 katsojapaikkaa. Vuonna 1998 päätykatsomoja laajennettiin, minkä myötä kapasiteetti kasvoi nykyiseen 32 076:een.


title: Estadio de Anoeta

text: Anoeta on osa laajempaa samannimistä urheilualuetta, jolla sijaitsee myös toinen pienempi stadion, jäähalli, kaksi monitoimihallia, kaksi frontónia eli pelotakenttää ja velodromi. Aluetta hallinnoi Donostia-San Sebastiánin kunnan omistama yhtiö Anoeta Kiroldegia S.A.


title: Chamit

text: Chamit on kaakkoisaasialainen etninen ryhmä. Sen jäseniä elää vähemmistöinä Itä-Kambodžassa, Keski-Vietnamissa, Laosissa ja Malesiassa. Chameilla oli itsenäinen Champan kuningaskunta ajanlaskun ensimmäisiltä vuosisadoilta vuoteen 1832 asti.


title: Chamit

text: Chamit ovat kieleltään ja etnisesti läheisempää sukua saariston austronesialaisille kansoille kuin lähialueiden khmereille tai vietnamilaisille.


title: Chamit

text:
Monet chamit ovat muslimeja. Islam levisi chamien joukossa 1600-luvulla, kun silloinen Champan kuningas kääntyi islamiin ja hänen kansansa seurasi kuningastaan. Vietnamin valloitettua Champan muslimit kokivat syrjintää, ja suuri joukko pakeni Malesiaan. Seuraava maanpaon aalto koettiin Vietnamin sodan jälkeen, kun etelän muslimit pelkäsivät kommunistien vainoja. On arvioitu, että nykyisin Kambodžan muslimeista 80% on chameja.
Punaisten khmerien vallitessa Kambodžaa pääosin islaminuskoisia chameja vainottiin säälimättömästi.


title: Chamit

text: Nykyisin Vietnamin sisämaassa, lähellä Kambodžan rajaa elävät chamit ovat pääsääntöisesti muslimeja, kun taas rannikolla asuvat chamit ovat hinduja. Rannikon cham-asutus keskittyy Phan Rangin ja Phan Thietin väliselle alueelle Đông Nam Bộn alueella. Siellä chamit ovat jatkaneet perinteisiä matrilineaarisia traditioitaan ja elävät maanviljelystä, kulta- ja hopeaseppinä sekä silkkiä tuottamalla.


title: Jesús Arámbarri

text: Jesús Arámbarri (1902 Bilbao – 1960) oli espanjalainen kapellimestari ja säveltäjä. Hän sai sävellyksenopetusta synnyinkaupungissaan ja opiskeli myöhemmin Pariisissa muun muassa Paul Dukasin johdolla. Arámbarri johti vuodesta 1933 lähtien Bilbaon sinfoniaorkesteria. Vuodesta 1953 hän oli Madridin konservatorion professori ja Madridin sinfoniaorkesterin kapellimestari.


title: Jesús Arámbarri

text: Arámbarrin sävellystuotantoon lukeutuu vokaalimusiikkia säestyksellä, jousikvartetto ja pianomusiikkia.


title: Eugeniusz Knapik

text: Eugeniusz Knapik (s. 9. heinäkuuta 1951 Ruda Śląska) on puolalainen pianisti ja säveltäjä. Hänen opettajiinsa lukeutuivat Henryk Górecki ja Olivier Messiaen. Pianistina hän on erikoistunut 1900-luvun musiikkiin ja levyttänyt laajasti. Hän on myös saanut sävellyspalkintoja. Teosten joukossa on ensimmäinen jousikvartetto (1980) ja lisäksi muun muassa oopperaa.


title: Eugeniusz Knapik

text: Knapik kuuluu 1970-luvun puolessavälissä nousseeseen puolalaiseen Stalowa Wola -nimiseen säveltäjien ryhmään. Hän työskentelee musiikkiakatemiassa Katowicessa.


title: Ángel Lafita

text: Ángel Lafita Castillo (s. 7. elokuuta 1984 Zaragoza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan joko laitalinkki tai hyökkäävä keskikenttäpelaaja.


title: Ángel Lafita

text: Lafita on Real Zaragozan kasvatti. Kaudella 2004–2005 hän teki ensiesiintymisensä edustusjoukkueessa 28. elokuuta 2005 pelatussa ottelussa Atlético Madridia vastaan. Hän oli tärkeässä roolissa kaudella 2006–2007, kun joukkue pääsarjan päätteeksi oli kuudes ja selvisi täten seuraavaksi kaudeksi Uefa-cupiin.


title: Ángel Lafita

text: Elokuussa 2007 Lafita siirtyi kauden lainasopimuksella Deportivo La Coruñaan, jonka jälkeen joukkueella oli mahdollisuus tehdä siirrosta pysyvä. Hän pelasi kauden aikana 24 pääsarjaottelua, joissa hän teki kolme maalia. Heinäkuussa 2008 Deportivo maksoi Real Zaragozalle 2 miljoonan euron siirtokorvauksen.


title: Ángel Lafita

text: Lafita ei pelannut kauden 2008–2009 alussa, johtuen henkilökohtaisista ongelmistaan. Hän palasi pelikentille lokakuussa 2008, aloittaen tehokkaasti tehtyään ensimmäisissä seitsemässä ottelussa neljä maalia.


title: Ángel Lafita

text: Kaudeksi 2009–2010 hän palasi lopulta kasvattajaseuraansa, kun Deportivo ja Real Zaragoza saivat selvitettyä siirrossa ilmenneet epäkohdat.


Ironworkers Memorial Second Narrows Crossing (ennen vuoden 1994 nimenvaihdosta Second Narrows Highway Bridge) on teräsrakenteinen kaari-ristikkosilta Brittiläisessä Kolumbiassa, Kanadassa. Se ylittää Burrard Inlet -vuonon ja yhdistää North Vancouverin ja Vancouverin kaupungit. Silta on nimetty sillan rakennusaikana tapahtuneessa onnettomuudessa menehtyneiden sillanrakentajien kunniaksi. Sillan suunnitteli Swan Wooster Engineering -yhtiö. Rakennustyöt alkoivat marraskuussa 1957 ja silta avattiin liikenteelle 25. elokuuta 1960.
Sillan pituus on 1 292 metriä ja sen pisin jänneväli on 335 metriä. Sillalla on kolme ajokaistaa molempiin suuntiin ja liikenneväylät jalankulkijoille sekä polkupyöräilijöille.


title: Ironworkers Memorial Second Narrows Crossing

text: Silta rakennettiin Second Narrows Bridge -sillan viereen, joka on nykyisin ainoastaan rautatieliikenteen käytössä. Maantiesiltaa pitkin kulkee Kanadan halki johtava Trans-Canada Highway.


text: Sillan rakentamisen aikana sattui vakava onnettomuus, jossa menehtyi 19 henkilöä. Rakenteilla ollut sillan osa sortui 17. kesäkuuta 1958 Burrard Inletiin 53 metrin korkeudesta, ja se vei mukanaan 79 rakennusmiestä. Heistä 18 kuoli joko välittömästi tai hyvin pian onnettomuuden jälkeen. Vainajia etsinyt sukeltaja menehtyi kaksi päivää myöhemmin, mikä nosti turman uhriluvun yhdeksääntoista. Onnettomuus on pahin teollisuusonnettomuus Brittiläisen Kolumbian historiassa. Kaikkiaan rakentamisen aikana menehtyi 25 henkilöä neljässä erillisessä onnettomuudessa. Vuonna 1994 silta nimettiin virallisesti menehtyneiden rakennustyöläisten kunniaksi Ironworkers Memorial Second Narrows Crossing -sillaksi. Seuraavana vuonna siltaa perusparannettiin paremmin maanjäristyksiä kestäväksi.


title: Downing College

text: Downing College on yksi Cambridgen yliopiston 31 collegesta.


title: Downing College

text: Downing College perustettiin vuonna 1800 baronetti Sir George Downingin (1685–1749) testamenttilahjoituksella. Arkkitehti William Wilkins suunnitteli collegen rakennukset, mutta vain osa hänen suunnitelmastaan toteutettiin. Myöhemmin collegea on täydennetty muiden arkkitehtien suunnitelmien pohjalta.


title: Downing College

text: Rawle, Tim, "A Classical Adventure: The Architectural History of Downing College, Cambridge", Cambridge, Oxbridge Portfolio, 2015, ISBN 978 0 9572867 4 0


title: Markku Kaste

text: Kauko Antti Markku Kaste (s. 23. syyskuuta 1941 Helsinki) on Helsingin yliopiston professori. Hänelle myönnettiin vuonna 2010 William Feinberg -tunnustuspalkinto aivohalvauksen tutkimuksista. Hän on kehittänyt aivohalvausten liuotushoitoa ja aivohalvausyksiköitä ja häntä pidetään yhtenä kymmenestä merkittävimmästä aivohalvauksen tutkijasta.


title: Markku Kaste

text: Kaste kirjoitti ylioppilaaksi Helsingin lyseosta. Hän opiskeli lääkäriksi ja valmistui sen jälkeen Helsingin yliopistosta neurologiksi.


title: Ruohonjuuri

text: Ruohonjuuri Oy on vuonna 1982 perustettu eko- ja luomutuotteiden erikoismyymäläketju. Ketjun myymälät sijaitsevat Helsingissä, Tampereella, Oulussa, Raisiossa, Espoossa sekä Turussa.


title: Ruohonjuuri

text:
Ensimmäinen Helsingin liike perustettiin 1982. Osuuskuntana aloittanut Ruohonjuuri sijaitsi aluksi nykyisen Forumin paikalla sijainneessa vanhassa puutalossa Helsingin Yrjönkadulla. Viitisentoista vuotta Ekokauppa Ruohonjuuri sijaitsi , jotka sitten purettiin Musiikkitalon tieltä 2006. Suvi-Anne Siimes muistelee makasiinien historiaa käsittelevän kirjan (Oksanen, Kimmo: "Makasiinit 1899-2006". Helsingin Sanomat 2006) arvostelussaan, että makasiinien Ruohonjuuressa oli jopa vuokrattava riksa. Noin kuukautta ennen makasiinien tulipaloa Ruohonjuuri sai tilat hotelli Presidentin rakennuksesta. Sittemmin Helsingin liike siirtyi Narinkkatorin kulmaan.
Ekokauppa Ruohonjuuri laajentui ekomarketiksi syksyllä 2009 Helsingin Kampissa ja avasi myös uuden myymälän Helsingin Itäkeskuksessa. Tampereelle se laajeni vuonna 2004 ja Turkuun 2006. Ruohonjuuri pitää yllä myös verkkokauppaa.


title: Ruohonjuuri

text: Vuonna 2015 Ruohonjuuri-kauppaketju joutui asiakkaittensa salmonella-epidemian vuoksi vetämään pois siemenvanukas- ja smoothie-tuotteitaan vuonna 2015. Raakaruokatuotteita ei kuumenneta yli 40 asteen, etenkään niitä ei ollut pastöroitu, kuten yleensä kauppojen vanukkaita.


title: Ruohonjuuri

text:
Ruohonjuuren toiminnan tarkoituksena on harjoittaa kestävän kehityksen mukaista, tuloksekasta vähittäiskauppaa. Toiminnan alussa ajatus muotoiltiin näin:
Ruohonjuuren toiminta nojautuu kestävän kehityksen periaatteisiin, joiden mukaan meillä ei ole oikeutta evätä tulevilta sukupolvilta mahdollisuutta tehdä niitä asioita, joita meillä on oikeus ja mahdollisuus tehdä tänään.
Yhtiön toimiala määriteltiin näin:
Yhtiön toimialana on energian ja raaka-aineiden säästämistä, luonnon kanssa tasapainossa olevan yhteiskunnan syntymistä sekä maapallon oikeudenmukaista ja järkevää käyttöä edistävien hyödykkeiden valmistus, maahantuonti, tukku- ja vähittäiskauppa sekä alaan liittyvä julkaisutoiminta.


title: Luettelo Columbia Picturesin elokuvista

text: Tämä on luettelo Columbia Picturesin tuottamista elokuvista.


title: Miombosirkku

text: Miombosirkku ("Fringillaria cabanisi") on afrikkalainen varpuslintu. Sen varsin laaja elinympäristö käsittää Saharan eteläpuolisen Afrikan, mutta se puuttuu mantereen eteläisimmästä osasta. Laji on nimetty Jean Cabanisin kunniaksi.


title: Mustakurkkusirkku

text: Mustakurkkusirkku ("Emberiza stewarti") on aasialainen varpuslintu. Sen varsin laaja elinympäristö ulottuu Arabian niemimaan itäosista ja Irakista Etelä-Siperiaan, Mongoliaan, Kiinaan ja Intiaan.


title: Mäkisirkku

text: Mäkisirkku ("Emberiza jankowskii") on aasialainen varpuslintu. Sen suppea elinympäristö käsittää Kiinan pohjoisosia Heilongjiangissa, Sisä-Mongoliassa ja Jilinissä, sekä Pohjois-Korean koilliskolkan. Laji on aikaisemmin pesinyt myös Venäjän Primorjen aluepiirissä, mutta on sieltä nykyisin hävinnyt. Populaation koko on tuskin enempää kuin 500 paria.


title: Ohotansirkku

text: Ohotansirkku ("Schoeniclus variabilis") on pääosin aasialainen varpuslintu. Sen elinympäristö käsittää Venäjän Kaukoitää, Kiinaa, Japania, Etelä-Koreaa ja Alaskaa.


title: Stronger (Agnes Carlssonin albumi)

text: Stronger on Agnes Carlssonin toinen studioalbumi, joka julkaistiin 11. lokakuuta 2006. Se sisältää yksitoista raitaa, joista ”Kick Back Relax” ja ”Champion” on julkaistu singleinä.


title: Stronger (Agnes Carlssonin albumi)

text: "Aftonbladet" -lehden arvostelija suhtautui albumiin kriittisesti todeten, että ”Agnes on lahjakas ja hänellä on vahva ääni, mutta kukaan ei näytä tietävän mitä tehdä sillä, ei levy-yhtiö, sanoittajat, tuottajat, eikä edes Agnes itse”.


title: Stronger (Agnes Carlssonin albumi)

text: "Helsingborgs Dagblad" kirjoitti, että "Stronger" sisältää joka musiikkityyliä: balladin, raikasta R&B:tä ja flirttailua.


title: Ruskosiipisirkku

text: Ruskosiipisirkku ("Fringillaria capensis") on eteläisen Afrikan varpuslintu. Sen elinympäristö käsittää eteläisimmän Afrikan Kapmaasta Lounais-Angolaan, itäiseen Zambiaan, Zimbabween ja eteläiseen Tansaniaan.


title: Champion (Agnes Carlssonin kappale)

text: "Champion" on ruotsalaisen Agnes Carlssonin toiselta studioalbumilta "Stronger" toisena julkaistu single. Laulun ovat kirjoittaneet Agnes Carlsson, Curtis A. Richardson ja Emanuel Olsson, ja sen on tuottanut Emanuel Olsson.


title: Helsingfors lyceum

text: Helsingfors lyceum ("Helsingfors privatlyceum", , kutsumanimeltään myös ""Böökin lyseo"" eli ""Böökska lyceet"") oli Helsingissä 1831–1891 toiminut ruotsinkielinen, Suomen ensimmäinen uudenaikainen yksityisoppikoulu. Sen perustivat Lauantaiseuran vaikutuspiiriin kuuluneet kirkkoherra Axel Adolf Laurell, filosofian maisteri Johan Jakob Nervander, filosofian maisteri Johan Ludvig Runeberg, filosofian maisteri Nils Abraham Gyldén, filosofian maisteri Bengt Olof Lille ja filosofian maisteri Karl Henrik Ståhlberg.


title: Helsingfors lyceum

text: Toiminta alkoi 1831, jolloin koulussa oli 12 oppilasta ja kuusi opettajaa. Avellanin koulun lopetettua toimintansa 1832 monet sen oppilaat siirtyivät Helsingfors lyceumiin. Koulu oli aluksi 6-luokkainen ja maan ainoa yliopistoon johtava oppilaitos. Koulun laajetessa 8-luokkaiseksi vuonna 1857 se joutui hankkimaan toimiluvan. Yliopistoon siirtyi oppilaita Helsingfors lyceumista ensimmäisen kerran vuonna 1835. Koulu lakkautettiin 1891 oppilasmäärän käytyä liian vähäiseksi. Koulu toimi eri tiloissa vuokralla ja sen oma kivitalo valmistui Kaisaniemeen Vuorikadulle 1874.


title: Helsingfors lyceum

text: Presidentti Carl Gustaf Emil Mannerheim kirjoitti ylioppilaaksi koulusta vuonna 1879. Mannerheim oli koulun oppilaana vuosina 1874-1879. Hänet erotettiin puoleksi vuodeksi koulusta 12-vuotiaana hänen rikottua tahallisesti koulun ikkunoita.


title: Sokotransirkku

text: Sokotransirkku ("Fringillaria socotrana") on sirkkujen heimoon kuuluva varpuslintulaji, joka elää kotoperäisenä ainoastaan Jemenin hallinnassa olevalla Sokotran saarella Intian valtamerellä. Vuonna 2013 lajin populaation koon arvioitiin olevan noin 2 500 aikuista yksilöä.


title: Kick Back Relax

text: "Kick Back Relax" on ruotsalaisen Agnes Carlssonin pop-laulu tämän toiselta studioalbumilta "Stronger". Laulun on kirjoittanut Jörgen Elofsson, joka kirjoitti myös Agnesin debyyttialbumin ensimmäisen singlen "Right Here, Right Now (My Heart Belongs To You)". "Kick Back Relax" julkaistiin albumin ensimmäisenä singlenä syyskuussa 2006 ja se oli Ruotsin singlelistan sijalla kaksi.


title: Tiibetinsirkku

text: Tiibetinsirkku ("Emberiza koslowi") on aasialainen varpuslintu. Sen esiintymisalue käsittää Qinghain maakunnan Kiinassa sekä itäisen Tiibetin.


title: Stranded (kappale)

text: ”Stranded” on kappale ruotsalaisen poplaulaja Agnes Carlssonin vuoden 2005 debyyttialbumilta "Agnes". Sen ovat kirjoittaneet Niclas Molinder, J. Persson, Pelle Ankarberg ja Kerima Holm. Kappale julkaistiin singlenä maaliskuussa 2006, mutta se ei menestynyt yhtä hyvin kuin albumin ensimmäinen single ”Right Here, Right Now (My Heart Belongs to You)”, vaan sijoittui singlelistan sijalle 27.


title: Rooman suuri synagoga

text: Rooman suuri synagoga () on Roomassa sijaitseva synagoga, jonka ovat suunnitelleet Vincenzo Costa ja Osvaldo Armanni. Synagoga rakentaminen aloitettiin Italian yhdistymisen jälkeen vuonna 1870 ja saatiin loppuun vuonna 1904.


title: Rooman suuri synagoga

text: Paavi Johannes Paavali II vieraili synagogassa 13. huhtikuuta 1986, mikä oli varhaiskirkon aikojen jälkeen ensimmäisen kerta, kun paavi on vieraillut synagogassa.


title: Champion

text: Champion voi tarkoittaa muun muassa seuraavia:


title: Mother’s Finest

text: Mother's Finest on yhdysvaltalainen funk rock -yhtye, joka yhdistelee funkia, rockia ja soulia.


title: Mother’s Finest

text: Yhtye pääsi 1970 ja -80 -luvuilla Billboardin listoille, sijoittuen parhaimmillaan R&B albumeissa sijalle 22 vuonna 1979 albumillaan "Mother Factor" ja samana vuonna singlellään Love Changes R&B singles -listalla sijalle 26.


title: Love Is All Around (Agnes Carlssonin kappale)

text: "Love Is All Around" on ruotsalaisen Agnes Carlssonin toiselta studioalbumilta "Stronger" julkaistu laulu, jonka ovat kirjoittaneet Fredrik Thomander ja Anders Wikstrom. Laulu julkaistiin Ruotsissa 11. lokakuuta 2006.


title: Nam Định (maakunta)

text: Nam Định on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Nam Định. Vuonna 2009 maakunnassa oli 1 825 771 asukasta. Sen pinta-ala on 1 650,8 km².


title: Nam Định (maakunta)

text: Useimmat maakunnan asukkaat ovat etnisiä vietnamilaisia, mutta vähemmistäinä on myös tày- ja hoa-kansoja. Nähtävyyksiin kuuluvat Tranin ja Pho Minhin temppelit, Co Len ja Keon pagodat, Hai Thinhin ranta sekä Con Lun ja Con Nganin lintualueet.


title: Roxy Recordings

text: Roxy Recordings, tunnetaan myös nimellä King Island Roxystars, on itsenäinen ruotsalainen levy-yhtiö Tukholmassa. Levy-yhtiö perustettiin vuonna 2007 ja sen omistavat Nordisk Film ja MBO.


title: Ninh Bình (maakunta)

text: Ninh Bình on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Ninh Bình. Vuonna 2009 maakunnassa oli 898 459 asukasta. Sen pinta-ala on 1 392,4 km².


title: Bayer Giants Leverkusen

text: Bayer Giants Leverkusen on saksalainen koripalloseura Leverkusenista.


title: Bayer Giants Leverkusen

text: Seura perustettiin vuonna 1961 Leverkusenissa. Vuonna 1968 seura nousi Basketball-Bundesligaan ja kaksi kautta myöhemmin se voitti ensimmäisen Saksan mestaruutensa. Seuraavina kahtena kautena Giants onnistui puolustamaan mestaruuttaan. 1980–luku oli seuralta hiljaisempaa aikaa sen voitettua kaksi mestaruutta. 1990–luvulla Giantsin valmentajaksi siirtyi Dirk Bauermann, joka johdatti joukkueensa seitsemään perättäiseen Saksan mestaruuteen. Seura pelasi kauteen 2007–2008 saakka pääsarjassa, kunnes se tippui talousvaikeuksien takia pois.


title: Tomas Nuñez-Garcés

text:
Tomas Nuñez-Garcés (s. 1984) on suomalainen sellotaiteilija. Hän
voitti Turun XI sellokilpailun vuonna 2010.


title: Tomas Nuñez-Garcés

text: Tomas Nuñez-Garcés on kotoisin Ahvenanmaalta mutta asuu Helsingissä ja opiskelee Sibelius-Akatemiassa. Hänet on jo kiinnitetty esiintymään Iitin, Naantalin ja Turun musiikkijuhlilla ja Turun filharmonisen orkesterin konserteissa sekä Saimaa Sinfonietan konserteissa. Myös Yleisradio on kutsunut hänet äänittämään. Hänen opettajiaan ovat olleet Jacob Lind Ahvenanmaan musiikkiopistosta, Timo Hanhinen Turun konservatoriosta sekä Hannu Kiiski ja Marko Ylönen. Hänellä on lainassa Finlandssvenska instrumentfondenin omistama Vincenzo Postiglione -sello.


title: Jörgen Elofsson

text: Jörgen Kjell Elofsson (s. 14. tammikuuta 1962) on ruotsalainen sanoittaja, joka on kirjoittanut tekstejä sellaisille artisteille kuin Britney Spears, Kelly Clarkson, Guy Sebastian, Ana Johnsson, Marie Serneholt, Shayne Ward ja Brendan Murray.


title: Jörgen Elofsson

text: Elofssonin ura alkoi hänen ollessaan 16-vuotias, kun hän oli eri bändien laulaja ja kitaristi. Sen jälkeen Elofsson lähti soolouralle ja julkaisi kaksi albumia nimellä "Shane" vuosina 1989 ja 1992.


title: Jörgen Elofsson

text: Elofssonista tuli kokopäiväinen sanoittaja vuonna 1994, kun hän työskenteli ruotsalaisen artistin Carolan kanssa. Hänen alkoi tehdä töitä "Cheiron Studios" -nimisellä studiolla tammikuussa 1998.


title: Jörgen Elofsson

text: Vuonna 2005 Elofsson perusti "Planet Six" -levy-yhtiön, mikä on osa Sony BMG:tä.


title: Đắk Lắk

text: Đắk Lắk on maakunta Vietnamissa Tây Nguyênin alueella. Sen pääkaupunki on Buôn Ma Thuột. Vuonna 2009 maakunnassa oli 1 728 380 asukasta. Sen pinta-ala on 13 139,2 km².


title: Đắk Lắk

text: Đắk Lắk on entistä Champan valtakunnan ydinaluetta. Se sijoittuu Daklakin ylängölle, 600 metriä merenpinnan yläpuolelle. Alueelle ovat tyypillisiä monet järvet. Siellä elää monia etnisiä ryhmiä kuten mườngit ja edet.


title: Đắk Nông

text: Dak Nong sijoittuu ylängölle, 500 metriä merenpinnan yläpuolelle. Sen suurimpia matkailunähtävyyksiä ovat vesiputoukset.


title: Vyösirkku

text: Vyösirkku ("Emberiza fucata") on aasialainen varpuslintu. Sen elinympäristö ulottuu Himalajalta Kiinaan, Kaakkois-Siperiaan, Koreaan ja Japaniin.


title: Syyriantikka

text: Syyriantikka ("Dendrocopos syriacus") on itäisessä Keski-Euroopassa ja Lähi-idässä Iranissa asti elävä tikka. Sen holotyypin kuvaili Christian Gottfried Ehrenberg Pohjois-Libanonin Libanoninvuorelta 1833.


title: Jousikvartetto nro 11 (Šostakovitš)

text: Dmitri Šostakovitš sävelsi 11. jousikvartettonsa f-molli (op. 122) vuonna 1966. Se on omistettu Vasili Petrovitš Širinskin muistolle. Širinski oli toiminut toisena viulistina Beethoven-kvartetissa, joka oli kantaesittänyt lähes kaikki säveltäjän aiemmat kvartetot.


title: Jousikvartetto nro 11 (Šostakovitš)

text: Jousikvartetto on samassa sävellajissa kuin Beethovenin 11. jousikvartetto. Seitsenosainen teos koostuu johdannosta (andantino), scherzosta (allegretto), resitatiivista (adagio), etydistä (allegro), humoreskista (allegro), elegiasta (adagio) ja finaalista (moderato).


title: Puolustusvoimien tiedustelukeskus

text: Puolustusvoimien tiedustelukeskus (lyhenne PVTK) oli Helsingissä, Espoon Kilossa ja Tuusulassa sijainnut Pääesikunnan alainen laitos, joka perustettiin 1. tammikuuta 2007. PVTK lakkautettiin osana puolustusvoimauudistusta 30. huhtikuuta 2014. PVTK:n toiminnot siirrettiin 1. toukokuuta 2014 perustetulle Puolustusvoimien tiedustelulaitokselle.Keskuksen tehtävänä oli mm. tuottaa analysoitua tiedustelutietoa Suomen turvallisuusympäristöstä sekä vastata puolustusvoimien paikka- ja olosuhdetiedon tuottamisesta. Suomessa aikaisemmin toiminut Puolustusvoimien Tutkimuskeskus lyhennettiin myös PvTK, mutta laitos uudelleennimettiin ennen PVTK:n perustamista. Keskukseen sulautettiin sen perustamisen yhteydessä itsenäisenä joukko-osastona lakkautettu Topografikunta.


title: Punarintatikka

text: Punarintatikka ("Dendrocopos cathpharius") on aasialainen tikka. Sen elinympäristö ulottuu Länsi-Nepalista ja Koillis-Intiasta Myanmariin, Kiinaan, Laosiin ja Vietnamiin. Siitä tunnetaan kuusi alalajia. Lajin holotyypin kuvaili Edward Blyth Darjeelingista 1843.


title: Ruskolakkitikka

text: Ruskolakkitikka ("Dendrocopos moluccensis") on eteläaasialainen tikka. Sen elinympäristö ulottuu Himalajan eteläpuolelta Intiaan, Sri Lankaan, Malakan niemimaan länsi- ja eteläosiin sekä Indonesiaan. Lajista tunnetaan viisi alalajia, ja sen holotyypin kuvaili Johann Friedrich Gmelin Malakasta 1788.


title: Pakistanintikka

text: Pakistanintikka ("Dendrocopos assimilis") on aasialainen tikka. Sen elinympäristö käsittää Pakistanin Balochistanin, Sindhin ja Punjabin maakunnat sekä Kaakkois-Iranin. Lajin holotyypin kuvaili Edward Blyth Rawalpindistata 1849.


title: Longin Jan Okoń

text: Longin Jan Okoń, kirjailijanimi myös Leon Jorun (s. 20. joulukuuta 1927 Świerszczów, Puola) on puolalainen kirjailija ja runoilija. Hän on opiskellut Varsovan yliopistossa puolan kieltä. Hän on työskennellyt opettajana ja kulttuurilehti Egerian toimittajana.


title: Jack Clayton

text: Jack Clayton (1. maaliskuuta 1921 Brighton, Sussex – 25. helmikuuta 1995 Slough, Berkshire) oli brittiläinen elokuvaohjaaja.


title: Jack Clayton

text: Clayton oli Oscar-ehdokkaana vuoden 1959 elokuvan "Tilaa huipulla" ohjauksesta. Hänen muita ohjaustöitään on muun muassa "Jotain outoa ilmassa" (1983).


title: Edward Dmytryk

text: Edward Dmytryk (3. syyskuuta 1908 Grand Forks, Brittiläinen Kolumbia, Kanada – 1. heinäkuuta 1999 Los Angeles, Kalifornia, Yhdysvallat) oli yhdysvaltalainen elokuvaohjaaja.


title: Edward Dmytryk

text: Dmytryk syntyi Kanadassa ukrainalaisen siirtolaisperheen lapsena. Dmytrykin ollessa kuusivuotias hänen äitinsä kuoli ja hän muutti isänsä kanssa Yhdysvaltoihin San Franciscoon. Dmytryk karkasi myöhemmin kotoaan, ja viranomaiset sijoittivat hänet Hollywoodissa asuvaan sijaisperheeseen. 15-vuotiaana hän pääsi lähetiksi Paramountille. Dmytryk työskenteli myöhemmin leikkaajana, ja vuonna 1935 hän ohjasi ensimmäisen elokuvansa "The Hawkin".


title: Edward Dmytryk

text: Vuonna 1940 Dmytryk siirtyi Columbialle, jossa hän ohjasi muun muassa kauhuelokuvan "The Devil Commands" (1940), jonka pääosassa näytteli Boris Karloff. Columbialta Dmytryk siirtyi RKO:lle, jolle hän teki muun muassa elokuvat "Hitlerin lapset" (1943) ja "Hyvästi, kaunokaiseni" (1944). Vuoden 1947 elokuvasta "Oikeutettu kosto" hän oli ehdolla Oscar-palkinnon saajaksi.


title: Edward Dmytryk

text: Pian "Oikeutetun koston" ensi-illan jälkeen Dmytryk joutui House Un-American Activities Committeen (HUAC) eli epäamerikkalaista toimintaa tutkivan komitean kuultavaksi. Hän kieltäytyi antamasta tietoja komitealle ja joutui vuodeksi vankeuteen. Vankeuden jälkeen Dmytryk siirtyi Britanniaan, jossa hän ohjasi muutamia elokuvia, kunnes palasi takaisin Yhdysvaltoihin. Hän joutui uudestaan HUACin kuultavaksi, ja tällä kertaa hän ilmiantoi useita nimiä, joiden joukossa oli muun muassa elokuvaohjaaja Jules Dassin, joka joutui poistumaan maasta HUACin ahdistelun vuoksi.


title: Edward Dmytryk

text: Dmytryk palasi Hollywoodiin, jossa hänellä oli työnsaannissa aluksi vaikeuksia, kun useat elokuvantekijät kieltäytyivät palkkaamasta häntä. Lopulta tuottaja Stanley Kramer kuitenkin antoi hänen ohjattavakseen "Sala-ampujan", joka valmistui 1952. Dmytrykin myöhempiin ohjaustöihin kuuluu muun muassa 1954 valmistunut "Cainen kapina". Dmytryk on saanut tähden Hollywood Walk of Famelle.


title: Edward Dmytryk

text: Tässä luettelossa on kaikki Dmytrykin ohjaamat elokuvat.


title: Muziic

text: Muziic on ilmainen sovellus, jonka avulla käyttäjät voivat etsiä, soittaa ja järjestellä soittolistoihin YouTuben sisältämää musiikkia. David Nelson ja hänen isänsä Mark käyttivät yhteensä vuoden sovelluksen kehittämiseen. David oli vastuussa ohjelmistojen kehittämisestä, ja Mark järjesti projektille yrityksen. Projektin nettisivut käynnistettiin 25. helmikuuta 2009. Muziicin suosio on kasvanut nopeasti sen julkaisun jälkeen, ja palvelimia on sen vuoksi jouduttu lisäämään.


title: Muziic

text: Palvelulla on sopimukset neljän maailman suurimman levy-yhtiön kanssa. Muziic poistaa listoista automaattisesti sellaisen sisällön, joka ei kuulu YouTuben sopimusten piiriin, ja soitin tukee myös YouTuben kompensaatiojärjestelmää, jossa tekijöille maksetaan korvauksia soittokertojen mukaan. Muziicin yritys toimii Bettendorfissa, Iowassa.


title: Muziic

text: Ohjelman avulla käyttäjät voivat etsiä, soittaa ja järjestellä soittolistoihin YouTuben sisältämää musiikkia. Ohjelmassa on vaihdettavia ulkoasuja. Kielen voi vaihtaa ulkoasua muuttamalla. Eri kieli vaihtoehtoja on 12. Ohjelmalla voi kuunnella myös radiokanavia sekä omia musiikki- ja videotiedostoja. Palvelussa on mahdollisuus käyttäjien väliseen chattiin. Rekisteröinti palveluun on vapaaehtoinen. Ohjelma on myös selainpohjaisena versiona.


title: Muziic

text: Ohjelma oli aluksi saatavilla vain Windows XP ja Vista käyttöjärjestelmille. Muziicista on myös Apple iPhone ja iPod Touch versiot. 24 tunnin kuluessa julkaisusta Muziicin iPhone versiosta tuli 29. suosituin ilmaisista musiikki ohjelmista iPhone App Storessa. Muziicista on myös versio iPadia varten.


title: Koukkuri

text: Koukkuri () on Naantaliin kuuluva pieni 11 hehtaarin saari Saaristomerellä. Saari on enklaavi ja sitä ympäröi Parainen. Naantalin kaupunki omistaa lisäksi vesialuetta 34 hehtaaria saaren ympäriltä. Saari on kallioinen ja metsäinen, sekä sillä sijaitsee yksi mökki.


title: Koukkuri

text: Naantali ja Parainen valmistelevat esitystä jossa Koukkuri liitettäisiin Paraisiin ja Paraisiin osittain kuuluva Taipaluksen saari kokonaan Naantaliin.


title: Gia Lai

text: Gia Lai on maakunta Vietnamissa Tây Nguyênin alueella, Kambodžan vastaisella rajalla. Sen pääkaupunki on Pleiku. Vuonna 2009 maakunnassa oli 1 272 792 asukasta. Sen pinta-ala on 15 536,9 km².


title: Gia Lai

text: Gia Laissa asuu etnisten vietnamilaisten lisäksi Gia Rai ja Ba Na -kansoja. Maakunta sijaitsee ylänköalueella noin 800 metrin korkeudella merenpinnasta. Maaperä on hedelmällistä, basalttikallioiden välissä laaksoissa on mustaa multaa. Siellä kasvatetaan teetä ja kahvia.


title: Taipalus

text: Taipalus on Naantalin ja Paraisten kaupungeille kuuluva pieni saari Saaristomerellä. Saaresta kuuluu 31 hehtaaria Paraisiin sekä vesialuetta 249 hehtaaria. Paraisiin kuuluvaa aluetta ympäröi Naantali, täten alue on Paraisille enklaavi. Ennen vuoden 2009 kuntaliitoksia saari kuului Rymättylän ja Nauvon kuntiin. Saari on kallioinen ja metsäinen, mutta sillä sijaitsee myös kolme entistä maatilaa ja näiden peltoalueet sekä useita lomarakennuksia.


title: Taipalus

text: Nykyinen kesäasutus painottuu saaren pohjoisrannalle, joko on lähes täyteen rakennettu. Saaren etelärannalla on vain muutamia huviloita. Ainoat suojaisemmat satamalahdet löytyvät saaren etelärannalta.


title: Taipalus

text: Saaren sisäosissa on neljä entistä viljelysaluetta, joita ei enää viljellä. Muutoin saaren luonto on kallioista ja mäntyvaltaista saaristoluontoa. Saaressa ei ole sähköä, mutta sinne on vedetty puhelinkaapeli. Saaren välittömässä läheisyydessä ovat pienemmät saaret Pinokari, Pahaluoto, Taipalhauta, Verokari ja Pitkäkari. Näistä Pahaluodossa ja Pinokarilla on huvila-asutusta. ( Merikortti 2011 ja Taipaluksen peruskartta)


title: Taipalus

text: Naantali ja Parainen valmistelevat esitystä jossa Koukkurin saari siirtyisi Paraisille ja Paraisiin osittain kuuluva Taipaluksen saari kokonaan Naantalille.


title: Taipalus

text:
Saaren varhaisvaiheista löytyy muutamia mainintoja Rymättylän historian osassa I. Tämän mukaan saari oli jo 1600-luvulta usean eri talon omistuksessa lähinnä heinä- ja laidunmaana. Omistavia taloja mainitaan olleen seuraavista kylista: Nauvon pitäjän Innamo kylä (2)ja seuraavista Naantalin pitäjän kylistä; Kuivainen (1), Valtanen (1), Maanpää (1), Salo (2), Kaasta (2) ja Pappila (1).
Saman lähteen mukaan kolme Maanpään torpparia poltti saaressa kaskea vuonna 1765 huonolla menestyksellä, sillä irti päässyt palo poltti koko saaren metsän. Vuonna 1770 kirkkoherra Wallenius haki saarelle laidunnuskieltoa heinäsadon jatkuvan huononemisen takia. Tätä kuitenkin vastustivat huonoilla niityillä varustetut Valtasen kylän talot. Pysyvää asutusta ei saarelle mainita syntyneen Ruotsin vallan aikana.


title: Taipalus

text: Saaren vanhin säilynyt rakennuskanta koostuu kolmesta entisestä tilasta, joissa ei enää ole vakinaista asutusta. Näistä yksi on aiemman Nauvon, nykyisen Paraisten puolella (Saarela) ja kaksi Naantalin puolelle. Naantalin puoleinen osuus saaresta jakaantuu kuuden eri maarekisterikylän alueisiin (Salo, Valtanen, Kaarslahti, Kuivainen, Maanpää, Rymättylän Pappila), ja saarella on nykyään kaksi Taipalus nimistä entistä maatilaa, jotka kuuluvat eri Naantalin kyliin (Salo 2:2 ja Valtanen 2:14). Paraisten puolen osuus kuuluu entisen Nauvon Innamon kylään.


title: Taipalus

text:
Rymättylän historian isäntäluettelossa mainitaan Valtasen Taipaluksen torpan ensimmäinen isäntä vuodelta 1821. Torppa muuttui lohkotilaksi 1920. Maanpään kylän Taipaluksen torpan isännät tunnetaan vuosilta 1859 - 1911 ja vastaavan lohkotilan isännät vuodesta 1919. Tällä ja Valtasen Taipaluksella ovat olleet yhteiset omistajat vuodesta 1932 alkaen.Tila on nykyään kesäasuntona.
Salon (Salonkylän) Taipaluksen lohkotilan ensimmäinen isäntä mainitaan vuodelta 1914. Tila autioitui vuonna 1978, jonka jälkeen se toimi Korpivaara Oy:n lomakäytössä 1980-luvulle. Tila siirtyi 1985 yksityisomistukseen.


title: HIStory/Ghosts

text: HIStory/Ghosts on Michael Jacksonin kahden A-puolen single, joka julkaistiin -albumilta vuonna 1997.


title: Almatyn metro

text: Almatyn metro (; ) on rakenteilla oleva metrojärjestelmä Almatyn kaupungissa Kazakstanissa. Metron ensimmäinen osa avattiin 1. joulukuuta 2011.


title: Indreeidshornet

text: Indreeidshornet on Skandeihin kuuluva vuorenhuippu Norjassa lähellä Geirangervuonoa, Eidsdalen-laakson varrella, Strandan ja Norddalin kuntien rajalla. Huipun korkeus merenpinnan tasosta on 1 562 metriä.


title: Blåfjellet (Vesteråsdalen)

text: Blåfjellet on Skandeihin kuuluva vuorenhuippu lähellä Geirangeria, Strandan kunnassa, Norjassa. Huipun korkeus merenpinnan tasosta on 1 775 metriä.


title: Matti Tevanen

text: Matti Tevanen (s. 4. toukokuuta 1978 Espoo) on suomalainen uransa vuonna 2015 päättänyt jääkiekkoilija, joka oli Salamoiden tähtiä joukkueen noustessa Mestikseen vuonna 2003. Hän on pelannut myös GrIFK-tiimissä.


title: Matti Tevanen

text: Tevanen pelasi SM-liigassa muutaman ottelun joulutauon jälkeen 2001 ja pääsi Bluesiin kesken kauden 2005–2006. Tevanen oli joukkueessaan peruspuolustaja. Hän aloitti ammattilaisuransa Bluesin A-nuorissa ja jatkoi KJT:n paitaan. Tämän jälkeen hän pelasi vielä Bluesissa, EPS:ssä, Salamoissa ja GrIFK:ssa sekä ranskalaisessa Mont-Blancin ja ruotsalaisessa Olofströms IK:n joukkueissa.


title: Lâm Đồng

text: Lâm Đồng on maakunta Vietnamin eteläosassa Tây Nguyênin alueella. Sen pääkaupunki on Đà Lạt. Vuonna 2009 maakunnassa oli noin 1,19 miljoonaa asukasta. Sen pinta-ala on 9 776,1 km².


title: Lâm Đồng

text: Lâm Đồng on ylänköaluetta, se sijaitsee keskimäärin yli 1 500 metrin korkeudessa. Niinpä kesällä siellä on viileämpää kuin rannikolla, joten siitä on tullut vietnamilaisten suosima kotimaan matkailukohde. Ranskalaiset ja kuningas Bảo Đại rakennuttivat sinne kesäpalatsejaan.


title: Naantalin purjehdusseura

text: Naantalin purjehdusseura ry (alun perin Nådendalhs Segelförening, lyh. NPS) on vuonna 1917 perustettu naantalilainen purjehdusseura, jonka alkuperäinen tarkoitus oli palvella Naantalin kylpylän asiakkaita. Seura järjestää nykyään muun muassa purjehduskouluja ja erilaisia purjehdustapahtumia. Seura on järjestänyt vuodesta 1982 lähtien saaristolaisvenekilpailut. Seuralla on lähes 700 jäsentä ja yli 300 venettä käytössään. Seuran jäsenet ovat voittaneet useita Suomen mestaruuksia kilpapurjehduksessa. Hai-veneiden Suomen mestaruuden NPS on voittanut 12 kertaa, viimeksi vuonna 2011.


title: Naantalin purjehdusseura

text: Seuran toiminta keskittyy kolmeen osa-alueeseen: retkiveneily, kilpailutoiminta ja junioritoiminta. NPS:n tukikohtana on Meri-Naantalissa sijaitseva Lammasluoto, jota se on vuokrannut Naantalin kaupungilta 1980-luvulta lähtien. Retkiveneilijöille on kaksi tukikohtaa saaristossa, Mustaluoto Naantalin Rymättylässä ja Halvvägsstenarna Paraisten Iniössä.


title: Naantalin purjehdusseura

text: Naantalin purjehdusseura perustetiin 5. toukokuuta 1917. Purjehdusseura perustettiin kolmesta syystä: Naantalin kylpylävieraiden aktivointi, veneilyturvallisuuden edistäminen ja Naantali-pokaali. Kylpylävieraille haluttiin tarjota merellisiä aktiviteetteja ja Naantali oli jo ennestään arvostettu purjehduspiireissä. Nådendals tvänne Seglingspokaler eli Naantalin Ystävien pokaali, nykyiseltä nimeltään Naantali-pokaali, oli kylpylävieraiden lahjoittama arvostettu kiertopokaali. Kilpailuun saivat ottaa osaa vain Suomen Purjehtijaliiton alaisten seurojen veneet, joten Naantalin oli tästä syystä perustettava oma seura. NPS:n järjestemä kilpailutoiminta on ollut muutenkin suosittua, muun muassa monet presidentit ovat lahjoittaneet palkintoja NPS:n kilpailuihin.


title: Naantalin purjehdusseura

text: Vuonna 1963 seura ylitti sadan jäsenen määrän. Seura oli vuoteen 1981 pelkästään purjehdusseura, jolloin siihen liitettiin Naantalin Moottorivenekerho (NMVK) moottorivenejaokseksi. NPS sai Suomen Purjehtijaliiton myöntämän vuoden purjehdusseuran arvon vuonna 1988.


title: Liekkiniskatikka

text: Liekkiniskatikka ("Dendrocopos auriceps") on aasialainen tikka. Sen elinympäristö ulottuu Koillis-Afganistanin Nuristanista itään Pohjois-Intiaan ja Itä-Nepaliin. Lajin holotyypin kuvaili Nicholas Aylward Vigors Himalajalta 1831.


title: Kimmo Karjunen

text: Kimmo Tapio Karjunen (s. 23. huhtikuuta 1967 Lieksa) on valosuunnittelija, teatteritaiteen maisteri ja valosuunnittelun lehtori. Hänen töissään valo on osa kollektiivista kokonaistaideteosta. Suunnittelun lähtökohtina ovat tila sekä teoksen sisältö. Opettajana Karjunen keskittyy kokemuksellisuuteen.


title: Kimmo Karjunen

text: Karjuselle myönnettiin marraskuussa 2009 taiteen valtionpalkinto, ensimmäisenä valosuunnittelijana Suomessa. Perusteluissa Karjusta luonnehdittiin ”tinkimättömäksi ja tyylitajuiseksi taiteentekijäksi sekä pioneerihenkiseksi uudenetsijäksi” ja ”perusteelliseksi ja inspiroivaksi opettajaksi, joka on työssään aina ajan tasalla”. Kriteerit allekirjoittanee sekä moni teatterintekijä että -kokija.


title: Kimmo Karjunen

text: Aikaisemmin Karjunen on valittu muun muassa Teatterikorkeakoulun vuoden opettajaksi vuonna 2003. Tällä hetkellä hän toimii taiteellisten sekä opetustöidensä ohessa Suomen valo- ja äänisuunnittelijoiden liiton puheenjohtajana, Teatterikorkeakoulun ja Ravintola DTM:n hallituksessa.


title: Kimmo Karjunen

text: Valo-, kuva- ja äänisuunnittelija sekä lavastaja. Teatteritaiteen maisteri (TeM) Teatterikorkeakoulusta vuonna 1991. Hän on työskennellyt valosuunnittelun lehtorina Teatterikorkeakoulun valo- ja äänisuunnittelun laitoksella vuodesta 1995 alkaen, ja hänet nimettiin Teak:n vuoden opettajaksi 2003.


title: Kimmo Karjunen

text: Tanssiteoksia Jyrki Karttusen kanssa: "Days of Disco" (2009), "Situation Room" (2008), "Ilman kuuta ja aurinkoa" (2004), "Yellow Happiness" (2004), "Keiju" (2002), "Alla" (2001), 'Meryl (2001), Mr & Mrs Betlehem (2000), Digital Duende (1998).


title: Kimmo Karjunen

text: Tanssiteoksia Ari Tenhulan kanssa: Dances with Myself (2003), Valotusaika (2002), Paiste (2000).


title: Kimmo Karjunen

text: Teattereissa: Herttua Siniparran Linna ja Pajatso, Suomen Kansallisooppera, valosuunnittelu (2012), Naamiohuvit, Suomen kansallisooppera, valosuunnittelu (2010), Kaiku, nuoli ja ketju, Helsinki Dance Company, valosuunnittelu ja lavastus (2008), Maestro, Jyväskylän kaupunginteatteri, projisiosuunnittelu (2005), Oskar ja Mamma Rosa, Helsingin kaupunginteatteri, projisiosuunnittelu (2005).


title: Kimmo Karjunen

text: Valosuunnitteluja myös muun muassa yökerho- ja ravintolatiloihin, laivoihin, sekä ulko- ja museokohteisiin.


title: Valkosiipitikka

text: Valkosiipitikka ("Dendrocopos leucopterus") on keskiaasialainen tikka. Sen elinympäristö ulottuu Araljärven länsirannalta Balqaşille, Kiinaan, Turkmenistaniin ja Koillis-Afganistaniin. Lajin holotyypin kuvaili Tommaso Salvadori Länsi-Kiinan Kashgarian Yarkantista 1870.


title: Vuorikirjotikka

text: Vuorikirjotikka ("Dendrocopos darjellensis") on aasialainen tikka. Sen elinympäristö ulottuu Nepalin länsiosista Kiinan etelä- ja lounaisosiin, Pohjois-Vietnamiin, Myanmariin ja Intian koillisosaan. Lajin holotyypin kuvaili Edward Blyth Darjeelingista ja Nepalista 1845.


title: Krzysztof Pawlak

text: Krzysztof Pawlak (s. 12. helmikuuta 1958) on puolalainen jalkapallovalmentaja ja entinen puolustaja.


title: Krzysztof Pawlak

text: Pawlak aloitti pelaajauransa Warta Poznańin takalinjoilla 1979, mutta siirtyi jo seuraavana vuonna kaupungin suurempaan seuraan KKS Lech Poznańiin. Pawlak edusti Lechiä seitsemän kauden ajan ja oli voittamassa kahta perättäistä Puolan mestaruutta 1983 ja 1984. Vuonna 1987 Pawlak siirtyi ulkomaille ja edusti lyhyen aikaa belgialaista KSC Lokerenia ja nelisen kautta ruotsalaista Trelleborgs FF:ää. Ruotsalaisseura taisteli Pawlakin tultua joukkueeseen se taisteli noususta Allsvenskaniin. Kaudella 1989 TFF oli Division 1 Södran kakkosena, mutta ei onnistunut nousemaan ennen kuin voitti divisioonamestaruuden 1991. Ensimmäinen kausi pääsarjatasolla toi TFF:lle sen seurahistorian parhaimman sijoituksen (3:s) ja kauden jälkeen Pawlak palasi kotimaahansa. Hän edusti uransa viimeiseksi jääneen kauden 1993/94 Warta Poznańia.


title: Krzysztof Pawlak

text: Puolan maajoukkueessa Pawlak esiintyi 31 kertaaonnistuen kerran maalinteossa. Hän debytoi syyskuussa 1983 Romaniaa vastaan ja pelasi viimeisen maaottelunsa toukokuussa 1987 Budapestissa Unkarin vieraana. Pawlak oli mukana Antoni Piechniczekin ryhmässä, joka selvisi 16 parhaan joukkoon MM-kisoissa 1986.


title: Krzysztof Pawlak

text: Pelaajauransa jälkeen Pawlak on toiminut lyhyen aikaa Puolan maajoukkueen ja KKS Lech Poznańin päävalmentajana.


title: Ratiopharm Ulm

text: Ratiopharm Ulm on saksalainen koripalloseura Ulmista.


title: Ratiopharm Ulm

text: Seura perustettiin vuonna 2001. Ulm pelasi viiden kauden ajan alemmissa sarjoissa, kunnes vuonna 2006 se onnistui nousemaan Basketball-Bundesligaan. Seuran tähänastisen historian paras sijoitus on kaudelta 2008–2009, jolloin Ulm oli runkosarjan viides ja pääsi ensimmäistä kertaa seurahistoriassa pudotuspeleihin. Seura tippui kuitenkin heti ensimmäisellä kierroksella hävittyään voitoin 3–0 Telekom Baskets Bonnille.


title: Janusz Wójcik

text: Janusz Wójcik (18. marraskuuta 1953 – 20. marraskuuta 2017 Varsova) oli puolalainen jalkapallovalmentaja, poliitikko ja entinen pelaaja. Hän valmistui vuonna 1979 Varsovan liikuntatieteellisestä instituutista ja teki uransa pelaajana sekä valmentajana. Vuosina 2005–2007 hän oli edustajana Puolan parlamentin alahuoneessa.


title: Janusz Wójcik

text: Wójcik aloitti uransa Agrykola Varsovan joukkueessa vuonna 1967. Hän edusti urallaan useita varsovalaisseuroja onnistumatta kuitenkaan tekemään suurta läpimurtoa. Hän siirtyi vuonna 1976 pakistanilaiseen Ravalpindin joukkueeseen, josta seuraavana vuonna uransa lopuksi Kanadaan Toronto Falconsiin. Wójcik lopetti aktiiviuransa 1980.


title: Janusz Wójcik

text: Valmentajana Wójcik teki pitkän kolmekymmentävuotisen uran lähinnä kotimaassaan. Hän aloitti 1978 Puolan alle 16-vuotiaiden maajoukkueen apulaisvalmentajana. Kaudella 1986/87 hän luotsasi Jagiellonia Białystokin Puolan ykkösdivisioonan mestariksi. Tämän jälkeen hän siirtyi ensin maan alle 18-vuotiaiden maajoukkueen peräsimeen ja 1988 olympiajoukkueen valmentajaksi. Hän johdatti Puolan olympiahopealle Barcelonassa 1992. Maajoukkuemenestyksensä jälkeen hän valmensi kauden 1992/93 Legia Varsovaa johdattaen seuran mestaruushopealle.


title: Janusz Wójcik

text: Vuonna 1994 Wójcik siirtyi Arabiemiraatteihin olympiajoukkueen päävalmentajaksi muttei onnistunut luotsaamaan joukkuetta kisoihin. Tämän jälkeen hän toimi maassa seurajoukkue Al-Khallej'n valmentajana. Wójcik palasi Puolaan 1997 ja siirtyi A-maajoukkueen peräsimeen. Hän epäonnistui johdattamaan maata EM-kisoihin 2000 ja sai jättää tehtävänsä 1999.


title: Janusz Wójcik

text: Sittemmin Wójcik valmensi kotimaassaan vähemmän menestyksekkäästi, viimeisimpänä Widzew Łódzia vuonna 2008. Hän toimi myös Syyrian maajoukkueen valmentajana vuonna 2003.Wójcik kuului puolalaiseen talouspoliittisesti vasemmistopopulistiseen ja arvokysymyksissä oikeistolaisene uskonnolliskonservatiiviseen Samoobrona-puolueeseen. Hänet valittiin Puolan parlamentin alahuoneeseen vuonna 2005 Białystokin piiristä 4236 äänellä. Hän istui alahuoneessa vuoteen 2007.


title: Janusz Wójcik

text: Hän kuoli 20. marraskuuta 2017 Varsovassa. 29. marraskuuta 2017 hänet haudattiin Puolan pääkaupungissa.


title: Kentwood

text: Kentwood on pieni maalaiskaupunki Yhdysvalloissa Louisianan osavaltiossa. 2000-luvun alussa kaupungin asukasluku oli noin 2 205 asukasta. Kaupunki on Britney Spearsin lapsuuden kotikaupunki.


Jääkiekon maailmanmestaruuskilpailut 1981 pelattiin 12.-26. huhtikuuta Göteborgissa, Ruotsissa. Pelipaikkana oli Scandinavium-areena. Kisat olivat järjestyksessään 47. jääkiekon historiassa. B-sarjaa isännöi Italian Ortisei ja C-sarja pelattiin Pekingissä.


title: Jääkiekon maailmanmestaruuskilpailut 1981

text: alkusarjoissa pelattu keskinäinen ottelu siirtyi mukana loppusarjan taulukkoon. Alankomaat putosi B-sarjaan.


text: Italia nousi A-sarjaan. Jugoslavia ja Japani putosivat C-sarjaan.


text: Itävalta ja Kiina nousivat B-sarjaan.


title: Kon Tum (maakunta)

text: Kon Tum on maakunta Vietnamin eteläosassa Tây Nguyênin alueella. Sen pääkaupunki on Kontum. Vuonna 2009 maakunnassa oli noin 430 000 asukasta. Sen pinta-ala on 9 690,5 km².


title: Kon Tum (maakunta)

text: Maakunta sijaitsee keskisellä ylänköalueella yli 800 metrin korkeudessa. Yli puolet Kon Tumin asukkaista kuuluu etnisiin vähemmistöihin, varsinkin ba na -kansaan. Chư Mom Rayn kansallispuisto sijaitsee Kon Tumissa.


title: Agnes Carlssonin diskografia

text: Ruotsalaisen laulajan Agnes Carlssonin tuotantoon kuuluu kolme studioalbumia, yhdeksän singleä, yhdeksän musiikkivideota ja muutamia muita tuotoksia.


title: Agnes Carlssonin diskografia

text: Carlssonin debyyttialbumi "Agnes" julkaistiin Ruotsissa joulukuussa 2005 Sony BMG:n julkaisemana, ja sitä myytiin tuplaplatinaa. Albumin ensimmäinen single "Right Here, Right Now (My Heart Belongs To You)" nousi Ruotsin singlelistalle. Toinen albumilta julkaistu single "Stranded" ei menestynyt yhtä hyvin, se oli listalla sijalla 27. Vuotta myöhemmin Carlssonin toinen studioalbumi "Stronger" julkaistiin, mikä, kuten Agnes, kohosi Ruotsin albumilistalle. Albumilta julkaistiin kaksi singleä "Kick Back Relax" ja "Champion", joista "Kick Back Relax" ylsi sijalle kaksi ja "Champion" sijalle yhdeksäntoista.


title: Agnes Carlssonin diskografia

text: Vuonna 2009 Carlssonin kolmas studioalbumi "Dance Love Pop" julkaistiin. Sen ensimmäinen single "Release Me" oli Ruotsissa singlelistan sijalla 9 ja se valittiin myös kansainvälisesti ensimmäiseksi julkaistavaksi singleksi. Laulu sijoittui Yhdistyneessä kuningaskunnassa, Saksassa ja Itävallassa sijalle viisi ja monessa muussa maassa kymmenen parhaan joukkoon. "On and On" oli albumilta toinen julkaistu single ja se oli Tanskassa sijalla kuusitoista.


title: Sini Länsivuori

text: Sini Länsivuori (s. 1967 Kuopio) on suomalainen tanssitaiteilija ja pedagogi. Hän on Tero Saarinen Companyn taiteellinen kehityspäällikkö ja vastaa Saarisen liiketekniikan opetuksesta ja kehittämisestä.


title: Sini Länsivuori

text: Sini Länsivuori aloitti tanssimisen kuusivuotiaana Lauri Vesannon balettikoulussa Kuopiossa. 14-vuotiaana hän siirtyi opiskelemaan Kansallisoopperan balettikouluun, josta hän valmistui 18-vuotiaana vuonna 1985 saaden samalla kiinnityksen Suomen Kansallisbalettiin. Sittemmin Länsivuori opiskeli myös Jyväskylän ammatillisessa korkeakoulussa, josta hän valmistui vuonna 2004 pääaineenaan pedagogiikka.


title: Sini Länsivuori

text: Suomen Kansallisbaletissa Länsivuori on tanssinut lukuisia klassisia ja modernin baletin rooleja muun muassa Vladimir Burmeisterin "Joutsenlammessa", Rudolf Nurejevin "Pähkinänsärkijässä", Sylvie Guillemin "Gisellessä" sekä Vaslav Nijinskyn "Kevätuhrin" valittuna neitona Millicent Hodsonin ja Kenneth Archerin tekemässä rekonstruktiossa.


title: Sini Länsivuori

text: Hänet tunnetaan kuitenkin parhaiten nykytanssiohjelmiston tulkitsijana. Kansallisbaletissa hän työskenteli muun muassa Carolyn Carlsonin, William Forsythen, Kenneth Kvarnströmin, Jiri Kilianin, Ohad Naharinin, Angelin Preljocaj’n, Tero Saarisen ja Jorma Uotisen kanssa.


title: Sini Länsivuori

text: Sini Länsivuori tutustui Tero Saariseen 1980-luvulla Kansallisbaletissa. Tero Saarinen Companyn produktioissa hän on tanssinut vuodesta 1998. Nykyään Länsivuori toimii Tero Saarinen Companyssa myös Saarisen kansainvälisestä opetustoiminnasta ja sen kehittämisestä vastaavana opettajana. Koreografin assistenttina hän on ollut Saarisen teoksissa "Transfigured Night" (2002), "Scheme of Things" (2009), "Vox Balaenae" (2011), "Absent Presence" (2011) ja "Kullervo" (2015)(2017) Loopit (2018) Zimmermann Trio.


title: Sini Länsivuori

text: Länsivuori sai vuonna 2007 opetusministeriön myöntämän Suomi-palkinnon. Palkinnon perusteluissa Länsivuoren sanottiin muun muassa olevan loistava ja ilmeikäs tanssija, jolla on kyky sulautua elimelliseksi osaksi teoksen kokonaisuutta.


title: Sini Länsivuori

text: Sini Länsivuorelle luovutettiin Suomen teatterijärjestöjen keskusliiton myöntämä Suomen näyttämötaiteen kultainen ansiomerkki merkittävästä, yli kolmekymmenvuotisesta taiteilijaurastaan vuonna 2014.


title: Sini Länsivuori

text: Länsivuoren puoliso on komentajakapteeni Jan Engström, joka on toiminut muun muassa puolustusvoimain entisen komentajan, amiraali Juhani Kaskealan adjutanttina. Pariskunnalla on kaksi lasta.


title: Pyhän Patrickin päivä

text: Pyhän Patrickin päivä (, ) on Irlannin kansallispäivä, jota vietetään vuosittain 17. maaliskuuta maan suojeluspyhimyksen Pyhän Patrickin muistoksi. Irlannin lisäksi päivää juhlitaan laajalti ympäri maailman esimerkiksi Yhdysvalloissa, Kanadassa ja Britanniassa.


title: Pyhän Patrickin päivä

text: Juhlaperinteisiin kuuluu muun muassa kolmiapilan kantaminen vaatteissa ja vihreään pukeutuminen. Alkuperältään juhla on kristillinen, vaikka se on nykyään saanut myös monenlaisia maallisia muotoja. Monet päivään liittyvät perinteet ovat varsin tuoreita. Esimerkiksi vihreään pukeutumisen on vanhastaan uskottu tuovan epäonnea, sillä väri on keijujen suosiossa. Pyhän Patrickin tunnusvärinä on ollut vihreän ohella myös sininen. Hartaan katolisessa Irlannissa Pyhän Patrickin päivä oli aikoinaan pitkäperjantain ohella vuoden toinen päivä, jolloin kaikki pubit olivat kiinni.


title: I Need You Now

text: "I Need You Now" on ruotsalaisen Agnes Carlssonin kolmannelta studioalbumilta "Dance Love Pop" julkaistu single. Laulun ovat kirjoittaneet Anders Hansson ja Sharon Vaughn. "I Need You Now" julkaistiin Yhdistyneessä kuningaskunnassa albumin toisena singlenä.


title: I Need You Now

text: Laulu kuultiin ensikertaa "Dance Love Pop" -albumilla. "On and On" -laulun oli tarkoitus olla Yhdistyneessä kuningaskunnassa albumin toinen single, mutta myöhemmin ilmoitettiin, että "I Need You Now" olisikin siellä toisena julkaistu single. Kyseinen laulu julkaistiin Ruotsissa neljäntenä singlenä, Alankomaissa ja Puolassa kolmantena ja Australiassa toisena.


title: Thái Bình (maakunta)

text: Thái Bình on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Thái Bình. Vuonna 2009 maakunnassa oli 1,78 miljoonaa asukasta. Sen pinta-ala on 1 546,5 km².


title: Thái Bình (maakunta)

text: Maakuntaa rajaavat kolmelta puolelta Punaisenjoen sivujoet, neljäntenä rajana on 53 kilometriä merenrantaa. Maakunnassa ei ole vuoria. Joet tuovat ravinteita, ja maa on viljavaa. Vesinukketeatteri, kansanlaulut, perinteiset käsityöt ja perinneruoat ovat alueen elävää perinnettä.


title: Mongolian Barbeque

text: Mongolian Barbeque on suomalaisen Leningrad Cowboys -yhtyeen vuonna 1997 julkaistu studioalbumi. Se oli Veeti Kallion ensimmäinen ja ainoa albumi yhtyeen solistina. Albumin yhdestätoista kappaleesta seitsemän oli yhtyeen jäsenten omia sävellyksiä.


title: Mongolian Barbeque

text: "Mongolian Barbeque" nousi kolmeksi viikoksi Suomen viralliselle albumilistalle, korkeimmillaan sijalle neljätoista. Lähteet: Lähde:


title: Mandinkan kieli

text: Mandinka on kieli, jota puhutaan mm. Gambiassa, Liberiassa ja Norsunluurannikolla sekä muissa Länsi-Afrikan valtioissa.


title: Mandinkan kieli

text: Kieltä kirjoitetaan sekä latinalaisin kirjaimin että arabian kirjaimiston muunnelmaa käyttäen.


title: Mandinkan kieli

text: Latinalaiset ja arabialaiset kirjaimet vastaavat toisiaan suunnilleen seuraavasti:


title: Mandinkan kieli

text: Kursivoituja kirjaimia ei normaalisti käytetä alkuperäisissä mandikan kielen sanoissa.


title: Mandinkan kieli

text: Raamatun Uusi testamentti mandinkaksi ilmestyi v. 1989 ja se oli ensimmäinen mandinkaksi ilmestynyt kirja. Siinä on kuitenkin virheitä ja käytetty kieli on vaikeata ymmärtää. Suomen Vapaakirkon projektissa käännöksen asia- ja käännösvirheitä ollaan korjaamassa ja kieli muutetaan sujuvammaksi. Tavoitteena on saada valmiiksi ja painattaa koko mandinkankielinen Raamattu noin vuonna 2012-2013.


title: Lauttasaaren yhteiskoulu

text:
Lauttasaaren yhteiskoulu ("LYK") on vuonna 1943 perustettu yksityinen koulu Helsingin Lauttasaaressa. Koulu aloitti toimintansa 1945. Alun perin se oli oppikoulu. Nykyään siinä toimivat peruskoulun luokat 7–9 ja Kansainvälisen liiketoiminnan lukio (KVL). Lukio nimettiin syksylle 2016 (aiemmin; Lauttasaaren Yhteiskoulun Lukio). Lukiossa on kaksi linjaa: Kansainvälisen Liiketoiminnan Linja sekä Yleislinja, jossa on 2 valmista polkua: Luovapolku sekä Tiede ja Tekniikka -polku. Nämä olivat linjoja ennen lukion nimen muutosta. Peruskoulun puolella on normaalien luokkien lisäksi kielikylpyluokka sekä urheilupainotteisetluokat. Koulussa on nyt n. 600 oppilasta ja opiskelijaa. Suurimmillaan koulussa oli yli 1 200 oppilasta 1970-luvun alkuvuosina.
Nykyisin rehtorina toimii Maarit Paldanius ja apulaisrehtorina Risto Ikonen. Vuonna 1968 valmistunut, Kaija ja Heikki Sirenin suunnittelema koulurakennus sisältää mm. kirjaston, liikuntasalin, Juliussalin(auditorio) ja uimahallin. Koulun lähellä on myös urheilukenttä. Aikaisempi koulurakennus muutettiin 1969 sairaalaksi. 2017 on suoritettu liikuntasalin peruskorjaus. Liikuntasalia sekä Juliussalia vuokrataan ilta- ja viikonloppukäyttöön.


title: Lauttasaaren yhteiskoulu

text: Lukuvuodessa on viisi jaksoa, ja oppitunnissa 75 minuuttia. Ruokailu on jaettu peruskoulun ja lukion vuoroihin.


title: Juho Koiranen

text: Juho-Antti Kalevi Koiranen (26. lokakuuta 1979 Lempäälä – 28. kesäkuuta 2004 Neptun, Romania) oli suomalainen pelimanni ja säveltäjä. Hän soitti monia soittimia, kuten viulua ja mandoliinia. Kevään 2004 ajan hän toimitti Yle Radio 1:ssä Hau-Hau - nimistä kansanmusiikkiohjelmaa. Koiranen oli aktiivinen vaikuttaja muun muassa Suomen Munniharppuyhdistyksen hallituksessa. Hän on suunnitellut Sakkolan pitäjätunnuksista Isännänviirin, joka valmistui vuonna 2004.


title: Juho Koiranen

text: Koiranen oli yhdessä muutaman etnomusikologian opiskelijan kanssa perustamassa vuonna 1999 Rahvaanmusiikin kerhoa, etnomusiikin klubi-iltoja Tampereella. Tapahtuma toimii yhä edelleenkin kerran kuussa ja on sittemmin saanut yhdistyksen ympärilleen. Hän kuoli äkilliseen sairauskohtaukseen 28. kesäkuuta 2004 ollessaan lomamatkalla Romaniassa.


title: Juho Koiranen

text: Koiranen tuli ylioppilaaksi Lempäälän lukiosta 1998. Hänellä oli etnomusikologian opintoja filosofian maisterin tutkintoa varten Tampereen yliopistossa 1998–2004.


title: Juho Koiranen

text: Suomen Kansanmusiikkiliitto ja Koirasen perhe valitsevat vuosittain ansioituneita tai lupaavia alle 24-vuotiaita nuoria pelimanneja tai kansanmusiikin tekijöitä vastaanottamaan pienen kannustusstipendin Juho-Antti Koirasen muistorahastosta. Rahastoa kartutetaan Juho-Antin tupla-CD:llä Elävät työt, Siru Koirasen kirjalla Vesseli ja amputoitu perhe ja muistoadressilla Muistosi elää. Stipendi luovutetaan vuosittain Folklandia-risteilyllä.


title: Juho Koiranen

text: Stipendin saajat ja vuoden nuori pelimanni-titteli:


title: Juho Koiranen

text:
2015 Lempäälän Helkanuoret
2014 Arttu Rajala
2013 Kansanmusiikkiyhtye Tradikaali
2012 Venla-Vanamo ja Sampo-Elias Asikainen
2011 Anna Wegelius
2010 Antti-J. Janka-Murros
2009 Valtteri Lehto
2008 Kansanmusiikkiyhtye Haka
2007 Veikuna


title: Sometimes I Forget

text: "Sometimes I Forget" on Agnes Carlssonin "Dance Love Pop" -albumin laulu. Sen ovat kirjoittaneet Anders Hansson, S.Diamond ja Agnes Carlsson.


title: Sometimes I Forget

text: "Sometimes I Forget" on Ruotsissa vuonna 2008 julkaistun "Dance Love Pop" -albumilta julkaistu laulu. Kun "I Need You Now" julkaistiin Euroopassa kolmantena singlenä, Carlssonin ranskalainen levy-yhtiö päätti valita "Sometimes I Forget" -laulun "Release Me" ja "On and On" -singlejen seuraajaksi.


title: Charles Epstein

text: Charles L. Epstein on Pennsylvanian yliopiston matematiikan professori. Hän on julkaissut kaksi kirjaa: "Introduction to the mathematics of medical imaging" (ISBN 978-0-89871-642-9) sekä "The spectral theory of geometrically periodic hyperbolic 3-manifolds".


title: Karagain piiri

text: Karagain piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 2 394 neliökilometriä. Asukkaita on 23 700 henkeä (vuonna 2009).


title: Karagain piiri

text: Karagain piirin sijaitsee Permin aluepiirin keskiosassa. Pohjoisessa se rajoittuu Kudymkarin ja Jusvan, idässä Iljinskin, etelässä Nytvan ja Vereštšaginon sekä lännessä Sivan piireihin. Pinta-alasta huomattava osa on metsää. Hyötykaivannaisiin kuuluu tiilisavi. Suurin joki on Obva.


title: Karagain piiri

text: Piiriin kuuluu 7 maalaiskuntaa: Karagai, Kozmodemjansk, Mendelejevo, Nerdva, Nikolskoje (keskuspaikka Jarino), Obvinsk ja Roždestvensk. Hallinnollinen keskus on Karagain kylä. Asutuskeskuksia on yhteensä 171.


title: Karagain piiri

text: Asukkaista on vuoden 2002 väestönlaskennan mukaan 93 % venäläisiä ja 2,8 % komipermjakkeja. Kaupunkiväestöä ei ole.


title: Karagain piiri

text: Piirin kautta kulkee Permin ja Gainyn välinen asfaltoitu maantie sekä Kirovin ja Permin välinen rautatie. Tärkein elinkeino on maatalous, joka on erikoistunut maidon ja lihan tuotantoon sekä viljan viljelyyn. Lisäksi harjoitetaan puunhankintaa.


title: Karagain piiri

text: Piirissä toimii Permin polyteknisen opiston filiaali, lasten luomistyön keskus, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy "Priobvinski krai" (”Obvan seutu”).


title: Karagain piiri

text: Seudulla on arkeologisia muistomerkkejä. Nähtävyyksiin kuuluvat Karagain, Nerdvan ja Roždestvenskin kirkkorakennukset.


title: Pietro Lorenzetti

text: Pietro Lorenzetti (n. 1280–1348) oli italialainen taidemaalari. Hän oli sienalaisen koulun edustaja. Hän sai vaikutteita Giottolta. Myös hänen veljensä Ambrogio Lorenzetti oli tunnettu taidemaalari.


title: Pietro Lorenzetti

text: Hänen kuuluisimpia töitään on fresko Assisin San Francescon kirkossa.